C 400/1

KOMISIJOS KOMUNIKATAS EUROPOS PARLAMENTUI, TARYBAI IR AUDITO RŪMAMS

2021 m. Europos plėtros fondo metinės ataskaitos

(2022/C 400/01)

TURINYS

ATASKAITŲ PATVIRTINIMAS 2

EPF IŠTEKLIŲ PANAUDOJIMAS IR APSKAITA 3

EUROPOS KOMISIJOS VALDOMOS LĖŠOS 8

EPF FINANSINĖS ATASKAITOS 10

EPF KONSOLIDUOTŲ ES PATIKOS FONDŲ FINANSINĖS ATASKAITOS 52

2021 M. ES PATIKOS FONDO „BÊKOU“ FINANSINĖS ATASKAITOS 53

2021 M. ES PATIKOS FONDO AFRIKAI FINANSINĖS ATASKAITOS 60

EPF IR ES PATIKOS FONDŲ KONSOLIDUOTOSIOS FINANSINĖS ATASKAITOS 68

EPF FINANSINIO VYKDYMO ATASKAITA 73

METINĖ VYKDYMO ATASKAITA. EUROPOS INVESTICIJŲ BANKO VALDOMOS LĖŠOS 99

ATASKAITŲ PATVIRTINIMAS

Europos plėtros fondo 2021 m. metinės ataskaitos parengtos vadovaujantis 11-ojo Europos plėtros fondo finansinio reglamento X antraštine dalimi ir finansinių ataskaitų pastabose nustatytais apskaitos principais, taisyklėmis ir metodais.

Patvirtinu savo atsakomybę už Europos plėtros fondo metinių ataskaitų parengimą ir pateikimą vadovaujantis 11-ojo Europos plėtros fondo finansinio reglamento 18 straipsniu.

Iš leidimus suteikiančio pareigūno ir EIB gavau visą informaciją, kurios patikimumą jie patvirtino ir kuri būtina norint parengti ataskaitas, kuriose parodyti Europos plėtros fondų turtas, įsipareigojimai ir biudžeto vykdymas.

Remdamasi šia informacija ir tokiomis patikromis, kurios, mano manymu, būtinos ataskaitoms pasirašyti, tvirtinu, kad esu pagrįstai įsitikinusi, jog ataskaitose visais reikšmingais aspektais parodyta tikra ir teisinga Europos plėtros fondo finansinė būklė.

Rosa ALDEA BUSQUETS Apskaitos pareigūnė

EPF IŠTEKLIŲ PANAUDOJIMAS IR APSKAITA

1. PAGRINDINIAI FAKTAI

Europos Sąjunga (toliau – ES) palaiko bendradarbiavimu grindžiamus santykius su daugeliu besivystančių šalių. Jais visų pirma siekiama skatinti ekonominį, socialinį ir aplinkos vystymąsi, daugiausiai dėmesio skiriant ilgalaikiam skurdo mažinimui ir naikinimui, šalims gavėjoms teikiant paramą vystymuisi ir techninę pagalbą. Tuo tikslu ES drauge su šalimis partnerėmis rengia bendradarbiavimo strategijas ir mobilizuoja finansinius išteklius joms įgyvendinti. Šie vystomajam bendradarbiavimui skirti ES ištekliai gaunami iš trijų šaltinių:

— ES biudžeto,

— Europos plėtros fondo,

— Europos investicijų banko.

Iki 2021 m. Europos plėtros fondas (toliau – EPF) buvo pagrindinė pagalbos priemonė, skirta vystomajam bendradarbiavimui Afrikos, Karibų ir Ramiojo vandenyno (toliau – AKR) valstybėse bei Užjūrio šalyse ir teritorijose (toliau – UŠT).

EPF nefinansuojamas iš ES biudžeto. Jį vidaus susitarimu įsteigė valstybių narių atstovai Taryboje, o valdo specialus komitetas. Europos Komisija (toliau – Komisija) yra atsakinga už operacijų, atliekamų su EPF ištekliais, finansinį vykdymą. Europos investicijų bankas (toliau – EIB) valdo investicinę priemonę.

Kiekvienas EPF sudaromas maždaug penkerių metų laikotarpiui, jam taikomas atskiras finansinis reglamentas, pagal kurį reikalaujama parengti kiekvieno EPF finansines ataskaitas. Be to, šios finansinės ataskaitos pateikiamos suvestine forma, kad būtų parodyta bendra išteklių, už kuriuos atsakinga Komisija, finansinė padėtis.

2013 m. birželio mėn. per posėdį Taryboje valstybės narės pasirašė vidaus susitarimą, kuriuo įsteigiamas 11-asis EPF (1). Jis įsigaliojo 2015 m. kovo 1 d.

2018 m. Taryba priėmė 11-ajam EPF taikomą finansinį reglamentą (2). Šiuo nauju tekstu panaikintas anksčiau galiojęs reglamentas ir jis taikomas operacijoms, kurios finansuojamos iš ankstesnių EPF, nepažeidžiant esamų teisinių įsipareigojimų. Šis reglamentas netaikomas investicinei priemonei pagal ankstesnius EPF.

Remiantis AKR ir ES partnerystės susitarimu buvo sukurta investicinė priemonė, valdoma EIB ir skirta privačiojo sektoriaus vystymuisi AKR valstybėse remti, daugiausia (tačiau ne vien tik) finansuojant privačiąsias investicijas. Priemonė sukurta kaip atnaujinamas fondas, t. y. grąžinamos paskolos gali būti vėl investuojamos į kitas operacijas, taigi priemonė yra atsinaujinanti ir finansiškai nepriklausoma. Kadangi investicinės priemonės Komisija nevaldo, ji nekonsoliduota pirmojoje metinių ataskaitų dalyje – EPF finansinėse ataskaitose ir susijusioje finansinio vykdymo ataskaitoje. Investicinės priemonės finansinės ataskaitos į metines ataskaitas įtraukiamos kaip atskira dalis (II dalis), siekiant parodyti visą EPF paramą vystymuisi.

2. KAIP FINANSUOJAMAS EPF?

2013 m. gruodžio 2 d. Taryba priėmė Reglamentą (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (3). Taip pat buvo nuspręsta, kad geografinis bendradarbiavimas su AKR valstybėmis nebus įtrauktas į ES biudžetą, bet bus toliau finansuojamas pagal esamą tarpvyriausybinį EPF.

ES biudžetas yra metinis ir, remiantis biudžeto metinio periodiškumo principu, išlaidos ir pajamos planuojamos ir patvirtinamos vieniems metams. Kitaip nei ES biudžetas, EPF yra fondas, veikiantis daugiamečiu pagrindu. Kiekvienam EPF nustatomas bendras fondas vystomajam bendradarbiavimui vykdyti paprastai penkerių metų laikotarpiu. Kadangi ištekliai skiriami daugiamečiu pagrindu, skirtos lėšos gali būti naudojamos per EPF laikotarpį. Tai, kad EPF biudžetas nėra grindžiamas metinio periodiškumo principu, pabrėžiama biudžeto vykdymo ataskaitose, kuriose EPF biudžeto įvykdymas vertinamas atsižvelgiant į visas fondo lėšas.

EPF ištekliai yra ES valstybių narių ad hoc įnašai. Maždaug kas penkerius metus valstybių narių atstovai tarpvyriausybiniu lygmeniu susitinka, kad nuspręstų dėl bendros sumos, kuri bus skiriama fondui, ir dėl jo vykdymo priežiūros.

Komisija valdo fondą laikydamasi Sąjungos vystomojo bendradarbiavimo politikos. Kadangi savo vystymosi ir pagalbos politiką valstybės narės vykdo lygiagrečiai su Sąjungos lygmens politika, jos turi koordinuoti savo politiką su ES politika, kad būtų užtikrinta, jog jos papildytų viena kitą.

Be pirmiau minėtų įnašų, valstybės narės taip pat gali sudaryti bendro finansavimo susitarimus arba mokėti savanoriškus finansinius įnašus EPF.

3. EPF VEIKLA PO 2020 M. GRUODŽIO 31 D.

Pasiektas 11-ojo EPF galutinis etapas, nes laikino galiojimo sąlyga įsigaliojo 2020 m. gruodžio 31 d. Šia sąlyga nustatoma įsipareigojimų galutinė data, o tai reiškia, kad nuo 2021 m. nebegalima pasirašyti jokių kitų finansavimo susitarimų pagal 11-ąjį EPF. Tačiau konkrečios sutartys dėl esamų finansavimo susitarimų vis dar bus pasirašomos iki 2023 m. gruodžio 31 d. (o dėl audito ir vertinimo – net ir vėliau). Be to, jau pradėti Europos plėtros fondo lėšomis finansuojami projektai bus įgyvendinami iki jų galutinio užbaigimo.

Pagal naująją 2021–2027 m. daugiametę finansinę programą ES bendradarbiavimas su AKR valstybėmis įtrauktas į Kaimynystės, vystomojo ir tarptautinio bendradarbiavimo priemonę „Globali Europa“. Analogiškai bendradarbiavimas su UŠT dabar įtrauktas į Užjūrio asociacijos sprendimą (UAS). Tai reiškia, kad nors iki 2021 m. EPF programos buvo finansuojamos savanoriškais ES valstybių narių įnašais, nuo 2021 m. vystymosi programos bus finansuojamos iš ES biudžeto. Tai taip pat reiškia, kad vystymosi programų finansavimui reikia Europos Parlamento leidimo ir kad operacijos turi atitikti ES finansines taisykles taip pat, kaip ir kitos ES finansuojamos programos.

4. ATSKAITOMYBĖ METŲ PABAIGOJE

4.1. METINĖS ATASKAITOS

Pagal EPF finansinio reglamento 18 straipsnio 3 dalį EPF finansinės ataskaitos rengiamos remiantis kaupiamosios apskaitos taisyklėmis, kurios grindžiamos tarptautiniais viešojo sektoriaus apskaitos standartais (TVSAS). Siekiant nustatyti vienodas apskaitos, vertinimo ir ataskaitų pateikimo taisykles ir taip suderinti finansinių ataskaitų parengimo procesą, visos ES institucijos ir įstaigos taiko Komisijos apskaitos pareigūno patvirtintas apskaitos taisykles. Šios ES apskaitos taisyklės taip pat taikomos EPF, atsižvelgiant į specifinį jo veiklos pobūdį.

EPF metinių ataskaitų rengimas pavestas Komisijos apskaitos pareigūnui, kuris yra EPF apskaitos pareigūnas ir užtikrina, kad EPF metinėse ataskaitose būtų parodyta tikra ir teisinga EPF finansinė būklė.

Metinės ataskaitos pateikiamos tokia seka:

I dalis. Komisijos valdomos lėšos

(i) EPF finansinės ataskaitos ir aiškinamosios pastabos

(ii) EPF konsoliduotų ES patikos fondų finansinės ataskaitos

(iii) EPF ir ES patikos fondų konsoliduotosios finansinės ataskaitos

(iv) EPF finansinio vykdymo ataskaita

II dalis. Metinė vykdymo ataskaita. EIB valdomos lėšos

(i) Investicinės priemonės finansinės ataskaitos

Dalis „EPF konsoliduotų ES patikos fondų finansinės ataskaitos“ apima abiejų prie EPF įkurtų patikos fondų – ES patikos fondo „Bêkou“ (žr. skirsnį „ES patikos fondo „Bêkou“ finansinės ataskaitos“) ir ES patikos fondo Afrikai (žr. skirsnį „ES patikos fondo Afrikai finansinės ataskaitos“) – finansines ataskaitas. Už patikos fondų atskirų finansinių ataskaitų parengimą atsakingas Komisijos apskaitos pareigūnas; jų išorės auditą atlieka privatus auditorius. Į šias metines ataskaitas įtraukti patikos fondų skaičiai yra preliminarūs.

EPF metines ataskaitas Komisija turi patvirtinti ne vėliau kaip iki po paskutinės ataskaitinio laikotarpio dienos einančių metų liepos 31 d. ir pateikti jas Europos Parlamentui ir Tarybai, kad jie patvirtintų biudžeto įvykdymą.

5. AUDITAS IR BIUDŽETO ĮVYKDYMO PATVIRTINIMAS

5.1. AUDITAS

EPF metines ataskaitas audituoja jo išorės auditorius – Europos Audito Rūmai (toliau – Audito Rūmai), kurie parengia metinę ataskaitą Europos Parlamentui ir Tarybai.

5.2. BIUDŽETO ĮVYKDYMO PATVIRTINIMAS

Biudžeto įvykdymo patvirtinimas – atitinkamų finansinių metų EPF išteklių finansinio įvykdymo galutinė kontrolė. Atlikus auditą ir baigus rengti metines ataskaitas, Taryba turi pateikti rekomendacijas, o Europos Parlamentas tada turi nuspręsti, ar patvirtinti atitinkamų finansinių metų Komisijos EPF išteklių finansinį įvykdymą. Šis sprendimas grindžiamas ataskaitų peržiūra, Audito Rūmų metine ataskaita (į kurią įtrauktas oficialus patikinimo pareiškimas) ir Komisijos atsakymais į biudžeto įvykdymą tvirtinančios institucijos klausimus ir prašymus pateikti papildomos informacijos.

FINANSINIO VYKDYMO 2021 M. SVARBIAUSI ASPEKTAI

Grynoji suma, tik 10-asis ir 11-asis EPF.

Biudžeto vykdymas

2021 m. buvo išskirtiniai dėl dviejų įvykių. 2021 m. buvo pirmieji metai po 11-ojo EPF laikino galiojimo sąlygos, kuri buvo įvykdyta 2020 m. gruodžio 31 d. Todėl 2021 m. pagal 11-ąjį EPF nebebuvo prisiimta jokių bendrų įsipareigojimų dėl projektų. Be to, 2021 m. 10-ojo ir 11-ojo EPF sutarčių (individualūs įsipareigojimai – 2 118 mln. EUR) ir mokėjimų (3 393 mln. EUR) finansiniam vykdymui poveikį padarė užsitęsusi COVID krizė.

Bendra visų EPF bendrųjų mokėjimų suma (3 435 mln. EUR) sudaro 91 % tikslinės sumos (3 763 mln. EUR), apie kurią pranešta valstybėms narėms. Dėl užsitęsusios COVID situacijos 50 % delegacijų Užsachario Afrikoje nepasiekė minimalaus prognozuojamo mokėjimų tikslo (90 %). Labiausiai išsiskyrė Madagaskaras, kuris beveik visiškai uždarė savo sienas, todėl buvo labai sunku tęsti vykdymą, kaip buvo numatyta iš pradžių; Čadas ir Gambija dėl sustabdyto arba atidėto vykdymo; Etiopija, Gvinėja (Konakris) ir Malis, kur politinės krizės labai paveikė operacijas ir padarė didelį poveikį prognozuojamiems paramos biudžetui mokėjimams. Ramiojo vandenyno ir Karibų jūros regiono šalyse COVID apribojimai taip pat turėjo įtakos vykdymui. Fidžyje ir Haityje dėl pablogėjusios ekonominės, socialinės ir politinės padėties atsiradę neigiami šalutiniai padariniai turėjo pražūtingą poveikį infrastruktūros projektui.

Veiklos poveikis finansinėse ataskaitose

Finansinėse ataskaitose pirmiau minėtos veiklos poveikis yra akivaizdžiausias šiose srityse:

— išankstinio finansavimo (žr. 2.2 pastabą): 101 mln. EUR sumažėjimas daugiausia siejamas su tuo, kad dėl mažesnio pasirašytų sutarčių skaičiaus buvo mažiau išankstinių mokėjimų (3 670 mln. EUR 2020 m. ir 2 118 mln. EUR 2021 m.). Šį sumažėjimą daugiausia lėmė problemos, kurias sukėlė tebesitęsianti COVID-19 pandemija ir geopolitinės krizės. Tad dėl šio didelio išankstinio finansavimo ir kitų mokėjimų sumažėjimo pinigų ir pinigų ekvivalentų suma išaugo 266 mln. EUR (žr. 2.5 pastabą);

— dėl 2021 m. pabaigoje gerokai mažesnio vykdomų sutarčių skaičiaus, kurį lėmė tiek EPF veiklos mažinimas, tiek neigiamas tebesitęsiančios COVID-19 pandemijos ir geopolitinių krizių poveikis naujų sutarčių pasirašymui, sukauptos sąnaudos sumažėjo net 519 mln. EUR (žr. 2.8 pastabą);

— pagalbos priemonių išlaidų (žr. 3.3 pastabą): bendras pagalbos priemonių išlaidų sumažėjimas 1 743 mln. EUR yra bendro poveikio rezultatas. Viena vertus, sudėtingos sąlygos, susijusios su COVID-19 pandemija, ir nestabili geopolitinė padėtis keliose šalyse trukdė vykdyti EPF veiklą 2021 m. Tuo pat metu veiklos pagal 10-ąjį ir ankstesnius EPF sumažėjimas atitinka šių EPF mažinimą, dėl kurio sumažėjo pagal šiuos EPF vykdomų sutarčių skaičius.

11-osios apskaitos taisyklės pakeitimų poveikis finansinėse ataskaitose

2021 m. sausio 1 d., pasikeitus 11-ajai ES apskaitos taisyklei (žr. 1 pastabą „Apskaitos politika“), EPF finansinis turtas buvo perklasifikuotas iš parduoti laikomo finansinio turto į tikrąja verte vertinamą finansinį turtą kaip perteklių arba deficitą. Abiem atvejais finansinis turtas vertinamas tikrąja verte: todėl balansinės vertės gali būti lyginamos. Atitinkama tikrosios vertės rezervo suma buvo perkelta į sukauptą perteklių / deficitą. Šis perklasifikavimas poveikio EPF grynajam turtui neturėjo (žr. grynojo turto pokyčių ataskaitą).

EUROPOS KOMISIJOS VALDOMOS LĖŠOS

TURINYS

EPF FINANSINĖS ATASKAITOS 10

EPF BALANSAS 11

EPF FINANSINĖS VEIKLOS ATASKAITA 12

EPF PINIGŲ SRAUTŲ ATASKAITA 13

EPF GRYNOJO TURTO POKYČIŲ ATASKAITA 14

EPF BALANSAS 15

EPF FINANSINĖS VEIKLOS ATASKAITA 17

EPF GRYNOJO TURTO POKYČIŲ ATASKAITA 18

EPF FINANSINIŲ ATASKAITŲ PASTABOS 21

EPF KONSOLIDUOTŲ ES PATIKOS FONDŲ FINANSINĖS ATASKAITOS 52

2021 M. ES PATIKOS FONDO „BÊKOU“ FINANSINĖS ATASKAITOS 53

BALANSAS 58

FINANSINĖS VEIKLOS ATASKAITA 59

PINIGŲ SRAUTŲ ATASKAITA 59

2021 M. ES PATIKOS FONDO AFRIKAI FINANSINĖS ATASKAITOS 60

BALANSAS 66

FINANSINĖS VEIKLOS ATASKAITA 67

PINIGŲ SRAUTŲ ATASKAITA 67

EPF IR ES PATIKOS FONDŲ KONSOLIDUOTOSIOS FINANSINĖS ATASKAITOS 68

KONSOLIDUOTASIS BALANSAS 69

KONSOLIDUOTOJI FINANSINĖS VEIKLOS ATASKAITA 70

KONSOLIDUOTOJI PINIGŲ SRAUTŲ ATASKAITA 71

KONSOLIDUOTOJI GRYNOJO TURTO POKYČIŲ ATASKAITA 72

EPF FINANSINIO VYKDYMO ATASKAITA 73

EPF FINANSINĖS ATASKAITOS (4)

EPF BALANSAS

(mln. EUR) Pastaba 2021 12 31 2020 12 31 ILGALAIKIS TURTAS Finansinis turtas 2.1 39 33 Išankstinis finansavimas 2.2 671 870 Patikos fondų įnašai 2.3 382 394 Iš prekybos gautinos sumos 4 3 1 096 1 300 TRUMPALAIKIS TURTAS Išankstinis finansavimas 2.2 1 453 1 355 Iš prekybos gautinos sumos ir neprekybinės susigrąžintinos sumos 2.4 35 140 Pinigai ir pinigų ekvivalentai 2.5 994 728 2 481 2 223 IŠ VISO TURTO 3 577 3 523 ILGALAIKIAI ĮSIPAREIGOJIMAI Finansiniai įsipareigojimai 2.6 (7) (2) (7) (2) TRUMPALAIKIAI ĮSIPAREIGOJIMAI Mokėtinos sumos 2.7 (501) (615) Sukauptos sąnaudos 2.8 (1 008 ) (1 527 ) (1 509 ) (2 143 ) IŠ VISO ĮSIPAREIGOJIMŲ (1 516 ) (2 145 ) GRYNASIS TURTAS 2 061 1 379 FONDAI IR REZERVAI Tikrosios vertės rezervas 2.9 — (5) Pareikalautasis fondo kapitalas – aktyvūs EPF 2.10 62 643 58 986 Iš veiklą užbaigusių EPF perkeltas pareikalautasis fondo kapitalas 2.10 2 252 2 252 Iš ankstesnių metų perkeltas ekonominis rezultatas (59 860 ) (55 111 ) Ekonominis metų rezultatas (2 974 ) (4 744 ) GRYNASIS TURTAS 2 061 1 379





EPF FINANSINĖS VEIKLOS ATASKAITA

(mln. EUR) Pastaba 2021 2020 PAJAMOS Pajamos iš neprekybinių operacijų 3.1 Susigrąžinimo veikla 27 92 27 92 Pajamos iš prekybos operacijų 3.2 Finansinės pajamos (26) 6 Kitos pajamos 74 37 48 43 Iš viso pajamų 75 135 IŠLAIDOS Pagalbos priemonės 3.3 (2 864 ) (4 607 ) Bendro finansavimo išlaidos 3.4 (19) (53) Finansinės išlaidos 3.5 (20) (21) Kitos išlaidos 3.6 (145) (197) Iš viso išlaidų (3 049 ) (4 878 ) EKONOMINIS METŲ REZULTATAS (2 974 ) (4 744 )





EPF PINIGŲ SRAUTŲ ATASKAITA

(mln. EUR) Pastaba 2021 2020 Ekonominis metų rezultatas (2 974 ) (4 744 ) Pagrindinė veikla Kapitalo padidėjimas – įnašai (grynąja verte) 3 657 4 177 Patikos fondų įnašų (padidėjimas) / sumažėjimas 12 (127) Išankstinio finansavimo (padidėjimas) / sumažėjimas 101 (29) Iš prekybos gautinų ir neprekybinių susigrąžintinų sumų (padidėjimas) / sumažėjimas 105 (17) Finansinių įsipareigojimų padidėjimas / (sumažėjimas) 5 (17) Mokėtinų sumų padidėjimas / (sumažėjimas) (114) 99 Sukauptų sąnaudų ir būsimųjų laikotarpių pajamų padidėjimas / (sumažėjimas) (519) 209 Kiti nepiniginiai pokyčiai — (3) Investicinė veikla Tikrąja verte vertinamo neišvestinio finansinio turto kaip pertekliaus arba deficito (padidėjimas) / sumažėjimas (*1) (7) 2 GRYNIEJI PINIGŲ SRAUTAI 266 (452) Pinigų ir pinigų ekvivalentų grynasis padidėjimas / (sumažėjimas) 266 (451) Pinigai ir pinigų ekvivalentai metų pradžioje 2.5 728 1 179 Pinigai ir pinigų ekvivalentai metų pabaigoje 2.5 994 728





EPF GRYNOJO TURTO POKYČIŲ ATASKAITA

(mln. EUR) Fondo kapitalas – aktyvūs EPF (A) Nepareikalautosios lėšos – aktyvūs EPF (B) Pareikalautasis fondo kapitalas – aktyvūs EPF (C) = (A) – (B) Sukaupti rezervai (D) Iš veiklą užbaigusių EPF perkeltas pareikalautasis fondo kapitalas (E) Tikrosios vertės rezervas (F) Iš viso grynojo turto (C) + (D) + (E) + (F) LIKUTIS 2019 12 31 73 264 18 455 54 809 (55 111 ) 2 252 (2) 1 948 Tikrosios vertės pokyčiai (3) (3) Kapitalo padidėjimas – įnašai (223) (4 400 ) 4 177 — — 4 177 Ekonominis metų rezultatas — — — (4 744 ) — (4 744 ) LIKUTIS 2020 12 31 73 041 14 055 58 986 (59 854 ) 2 252 (5) 1 379 Peržiūrėtos 11-osios apskaitos taisyklės poveikis (5) 5 — LIKUTIS 2021 1 1 73 041 14 055 58 986 (59 860 ) 2 252 — 1 379 Kapitalo padidėjimas – įnašai (43) (3 700 ) 3 657 — — 3 657 Ekonominis metų rezultatas — — — (2 974 ) — (2 974 ) LIKUTIS 2021 12 31 72 998 10 355 62 643 (62 834 ) 2 252 — 2 061





EPF BALANSAS

(mln. EUR) 2021 12 31 2020 12 31 Pastaba 8-asis EPF 9-asis EPF 10-asis EPF 11-asis EPF Iš viso 8-asis EPF 9-asis EPF 10-asis EPF 11-asis EPF Iš viso ILGALAIKIS TURTAS Finansinis turtas 2.1 — — (2) 41 39 — — (2) 35 33 Išankstinis finansavimas 2.2 — — 219 452 671 — 3 292 575 870 Patikos fondų įnašai 2.3 — 31 9 341 382 — 29 9 355 394 Iš prekybos gautinos sumos — — — 4 4 — — — 3 3 — 31 226 839 1 096 — 33 299 969 1 300 TRUMPALAIKIS TURTAS Išankstinis finansavimas 2.2 — 14 353 1 085 1 453 0 9 341 1 005 1 355 Iš prekybos gautinos sumos ir neprekybinės susigrąžintinos sumos 2.4 180 (314) 1 296 (1 127 ) 35 181 (177) 1 723 (1 586 ) 140 EPF jungiamosios sąskaitos 181 (316) 1 279 (1 144 ) — 181 (246) 1 663 (1 598 ) — Pinigai ir pinigų ekvivalentai 2.5 — — — 994 994 — — — 728 728 361 (615) 2 928 (192) 2 481 362 (414) 3 726 (1 451 ) 2 223 IŠ VISO TURTO 361 (584) 3 154 646 3 577 362 (381) 4 025 (483) 3 523 ILGALAIKIAI ĮSIPAREIGOJIMAI Finansiniai įsipareigojimai 2.6 — — — (7) (7) — — — (2) (2) — — — (7) (7) — — — (2) (2) TRUMPALAIKIAI ĮSIPAREIGOJIMAI Mokėtinos sumos 2.7 — (0) (27) (473) (501) — (1) (62) (554) (615) Sukauptos sąnaudos 2.8 — (6) (110) (892) (1 008 ) — (67) (217) (1 244 ) (1 527 ) — (6) (138) (1 365 ) (1 509 ) — (67) (279) (1 798 ) (2 143 ) IŠ VISO ĮSIPAREIGOJIMŲ — (6) (138) (1 372 ) (1 516 ) — (67) (279) (1 800 ) (2 145 ) GRYNASIS TURTAS 361 (591) 3 016 (725) 2 061 362 (448) 3 747 (2 282 ) 1 379 Tikrosios vertės rezervai 2.9 — — — — — — — (2) (4) (5) Pareikalautasis fondo kapitalas – aktyvūs EPF 2.10 12 164 10 492 20 960 19 027 62 643 12 164 10 535 20 960 15 327 58 986 Iš veiklą užbaigusių EPF perkeltas pareikalautasis fondo kapitalas 2.10 627 1 625 — — 2 252 627 1 625 — — 2 252 Pareikalautojo fondo kapitalo pervedimai tarp aktyvių EPF 2.10 (2 512 ) 2 018 101 394 — (2 512 ) 2 041 188 283 — Iš ankstesnių metų perkeltas ekonominis rezultatas (10 098 ) (14 404 ) (19 065 ) (16 293 ) (59 860 ) (10 098 ) (14 440 ) (18 606 ) (11 966 ) (55 111 ) Ekonominis metų rezultatas (1) (6) (260) (2 708 ) (2 974 ) — 36 (457) (4 324 ) (4 744 ) GRYNASIS TURTAS 180 (274) 1 737 419 2 061 181 (203) 2 084 (683) 1 379





EPF FINANSINĖS VEIKLOS ATASKAITA

(mln. EUR) 2021 2020 Pastaba 8-asis EPF 9-asis EPF 10-asis EPF 11-asis EPF Iš viso 8-asis EPF 9-asis EPF 10-asis EPF 11-asis EPF Iš viso PAJAMOS Pajamos iš neprekybinių operacijų 3.1 Susigrąžinimo veikla — — 1 26 27 (1) 5 69 19 92 — — 1 26 27 (1) 5 69 19 92 Pajamos iš prekybos operacijų 3.2 Finansinės pajamos — 0 (22) (4) (26) — 5 1 1 6 Kitos pajamos — 5 14 55 74 — 5 18 13 37 — 5 (8) 51 48 — 10 19 13 43 Iš viso pajamų — 5 (7) 78 75 (1) 15 88 32 135 IŠLAIDOS Pagalbos priemonės 3.3 — (7) (214) (2 644 ) (2 864 ) — 34 (462) (4 179 ) (4 607 ) Bendro finansavimo išlaidos 3.4 — — — (19) (19) — — (41) (12) (53) Finansinės išlaidos 3.5 — 7 (23) (3) (20) 1 (3) (16) (4) (21) Kitos išlaidos 3.6 — (11) (16) (119) (145) — (9) (25) (162) (197) Iš viso išlaidų — (12) (252) (2 785 ) (3 049 ) 1 21 (545) (4 356 ) (4 878 ) EKONOMINIS METŲ REZULTATAS — (8) (259) (2 708 ) (2 974 ) — 36 (457) (4 324 ) (4 744 )

EPF GRYNOJO TURTO POKYČIŲ ATASKAITA

(mln. EUR) 8-asis EPF Fondo kapitalas – aktyvūs EPF (A) Nepareikalautosios lėšos – aktyvūs EPF (B) Pareikalautasis fondo kapitalas – aktyvūs EPF (C) = (A) – (B) Sukaupti rezervai (D) Iš veiklą užbaigusių EPF perkeltas pareikalautasis fondo kapitalas (E) Pareikalautojo fondo kapitalo pervedimai tarp aktyvių EPF (F) Iš viso grynojo turto (C) + (D) + (E) + (F) LIKUTIS 2019 12 31 12 164 — 12 164 (10 098 ) 627 (2 510 ) 183 Perkėlimas į 10-ąjį EPF ir iš jo — (2) (2) LIKUTIS 2020 12 31 12 164 — 12 164 (10 098 ) 627 (2 512 ) 181 Perkėlimas į 10-ąjį EPF ir iš jo — — — LIKUTIS 2021 12 31 12 164 — 12 164 (10 098 ) 627 (2 512 ) 181





(mln. EUR) 9-asis EPF Fondo kapitalas – aktyvūs EPF (A) Nepareikalautosios lėšos – aktyvūs EPF (B) Pareikalautasis fondo kapitalas – aktyvūs EPF (C) = (A) – (B) Sukaupti rezervai (D) Iš veiklą užbaigusių EPF perkeltas pareikalautasis fondo kapitalas (E) Pareikalautojo fondo kapitalo pervedimai tarp aktyvių EPF (F) Iš viso grynojo turto (C) + (D) + (E) + (F) LIKUTIS 2019 12 31 10 773 15 10 758 (14 440 ) 1 625 2 109 53 Perkėlimas į 10-ąjį EPF ir iš jo — — — Perkėlimas į 10-ąjį EPF ir iš jo — (69) (69) Kompensacijos valstybėms narėms (223) (223) (223) Ekonominis metų rezultatas — — LIKUTIS 2020 12 31 10 550 15 10 535 (14 440 ) 1 625 2 041 (203) Kapitalo padidėjimas – įnašai — — — Perkėlimas į 10-ąjį EPF ir iš jo — (23) (23) Kompensacijos valstybėms narėms (43) (43) (43) Ekonominis metų rezultatas — (6) — (6) LIKUTIS 2021 12 31 10 507 15 10 492 (14 410 ) 1 625 2 018 (274)





(mln. EUR) 10-asis EPF Fondo kapitalas – aktyvūs EPF (A) Nepareikalautosios lėšos – aktyvūs EPF (B) Pareikalautasis fondo kapitalas – aktyvūs EPF (C) = (A) – (B) Sukaupti rezervai (D) Iš veiklą užbaigusių EPF perkeltas pareikalautasis fondo kapitalas (E) Tikrosios vertės rezervas (G) Iš viso grynojo turto (C) + (D) + (E) + (F) LIKUTIS 2019 12 31 20 960 — 20 960 (18 606 ) 265 2 618 Perkėlimas į 8-ąjį ir 9-ąjį EPF ir iš jų — 71 71 Perkėlimas į 11-ąjį EPF ir iš jo — (147) (147) Ekonominis metų rezultatas — (457) (457) LIKUTIS 2020 12 31 20 960 — 20 960 (19 063 ) 188 (2) 2 084 Peržiūrėtos 11-osios apskaitos taisyklės poveikis (2) 2 — LIKUTIS 2020 1 1 20 960 — 20 960 (19 065 ) 188 — 2 084 Perkėlimas į 8-ąjį ir 9-ąjį EPF ir iš jų — 23 23 Perkėlimas į 11-ąjį EPF ir iš jo — (110) (110) Ekonominis metų rezultatas — (260) (260) LIKUTIS 2021 12 31 20 960 — 20 960 (19 324 ) 101 — 1 737





(mln. EUR) 11-asis EPF Fondo kapitalas – aktyvūs EPF (A) Nepareikalautosios lėšos – aktyvūs EPF (B) Pareikalautasis fondo kapitalas – aktyvūs EPF (C) = (A) – (B) Sukaupti rezervai (D) Pareikalautojo fondo kapitalo pervedimai tarp aktyvių EPF (F) Tikrosios vertės rezervas (G) Iš viso grynojo turto (C) + (D) + (E) + (F) + (G) LIKUTIS 2019 12 31 29 367 18 440 10 927 (11 966 ) 136 (2) (905) Tikrosios vertės pokyčiai — (2) (2) Kapitalo padidėjimas – įnašai (4 400 ) 4 400 147 4 547 Ekonominis metų rezultatas — (4 324 ) — (4 324 ) LIKUTIS 2020 12 31 29 367 14 040 15 327 (16 290 ) 283 (4) (683) Peržiūrėtos 11-osios apskaitos taisyklės poveikis (4) 4 — LIKUTIS 2020 1 1 29 367 14 040 15 327 (16 294 ) 283 — (683) Kapitalo padidėjimas – įnašai (3 700 ) 3 700 110 3 810 Ekonominis metų rezultatas — (2 708 ) — (2 708 ) LIKUTIS 2021 12 31 29 367 10 340 19 027 (19 002 ) 394 — 419

EPF FINANSINIŲ ATASKAITŲ PASTABOS (5)

1. SVARBIAUSI APSKAITOS POLITIKOS PRINCIPAI

1.1. APSKAITOS PRINCIPAI

Finansinių ataskaitų tikslas – pateikti plačiam naudotojų ratui naudingos informacijos apie suinteresuotųjų subjektų finansinę būklę, veiklos rezultatus ir pinigų srautus.

Bendri aspektai (arba apskaitos principai), kurių reikia laikytis rengiant finansines ataskaitas, išdėstyti ES apskaitos taisyklėje Nr. 1 „Finansinės ataskaitos“ ir yra tokie patys, kaip ir aprašytieji TVSAS 1, t. y. teisingo pateikimo, kaupiamojo principo, veiklos tęstinumo, pateikimo nuoseklumo, reikšmingumo, sumavimo, atskaitymo ir lyginamosios informacijos. Finansinės atskaitomybės kokybinės savybės yra svarbumas, sąžiningas pateikimas (patikimumas), suprantamumas, savalaikiškumas, palyginamumas ir patikrinamumas.

1.2. ATASKAITŲ RENGIMO PAGRINDAS

1.2.1. Ataskaitinis laikotarpis

Finansinės ataskaitos teikiamos kasmet. Finansiniai metai prasideda sausio 1 d. ir baigiasi gruodžio 31 d.

1.2.2. Valiuta ir perskaičiavimo pagrindas

ES funkcinė valiuta yra euro, todėl metinių ataskaitų duomenys nurodomi milijonais eurų. Sandoriai užsienio valiuta yra perskaičiuojami eurais taikant sandorio atlikimo dieną galiojantį valiutos keitimo kursą. Į finansinės veiklos ataskaitą įtraukiamas valiutos keitimo pelnas ir nuostoliai, patirti vykdant sandorius užsienio valiuta ir perskaičiuojant užsienio valiuta išreikštą piniginį turtą ir įsipareigojimus, taikant metų pabaigoje galiojantį valiutos keitimo kursą. Nekilnojamajam turtui, įrangai ir įrenginiams bei nematerialiajam turtui, kurie išlaiko savo vertę eurais tokiu kursu, kuris galiojo jų įsigijimo dieną, taikomi skirtingi perskaičiavimo metodai.

Piniginio turto ir įsipareigojimų užsienio valiuta likučiai metų pabaigoje perskaičiuojami į eurus toliau pateikiamu gruodžio 31 d. galiojančiu Europos Centrinio Banko (ECB) valiutos kursu.

Euro kursas

Valiuta 2021 12 31 2020 12 31 Valiuta 2021 12 31 2020 12 31 BGN 1,9558 1,9558 PLN 4,5969 4,5597 CZK 26,8580 26,2420 RON 4,9490 4,8683 DKK 7,4364 7,4409 SEK 10,2503 10,0343 GBP 0,84028 0,8990 CHF 1,0331 1,0802 HRK 7,5156 7,5519 JPY 130,3800 126,4900 HUF 369,1900 363,8900 USD 1,1326 1,2271

1.2.3. Įverčių taikymas

Pagal TVSAS ir bendruosius apskaitos principus finansinėse ataskaitose nurodomos sumos būtinai turi būti pagrįstos įverčiais ir vadovybės prielaidomis, pagrįstais patikimiausia turima informacija. Reikšmingi įverčiai turi apimti bent jau šiuos elementus: išmokų darbuotojams įsipareigojimų sumas, su gautinomis sumomis susijusią finansinę riziką ir finansinių priemonių aiškinamuosiuose raštuose nurodomas sumas, amortizuota savikaina vertinamo finansinio turto ir finansinių garantijų sutarčių įsipareigojimų atidėjinius, sukauptas pajamas ir sąnaudas, atidėjinius, nematerialiojo turto ir nekilnojamojo turto, įrangos bei įrenginių vertės sumažėjimo laipsnį, atsargų grynąją galimo realizavimo vertę, neapibrėžtąjį turtą ir įsipareigojimus. Faktiniai rezultatai gali skirtis nuo šių įverčių.

Pagrįsti įverčiai yra esminė finansinių atskaitų rengimo dalis ir netrukdo jų patikimumui. Įvertį gali tekti peržiūrėti iš naujo, jeigu pasikeičia aplinkybės, kuriomis buvo grindžiamas toks įvertis, ar jeigu atsiranda naujos informacijos arba daugiau patirties. Įverčio peržiūrėjimas dėl paties jo pobūdžio nėra siejamas su ankstesniais ataskaitiniais laikotarpiais ir nėra klaidos taisymas. Apskaitos įverčio pokyčio poveikis pripažįstamas nurodant perteklių ar deficitą tais laikotarpiais, kai jis tapo žinomas.

1.2.4. Naujų ir peržiūrėtų Europos Sąjungos apskaitos taisyklių taikymas

Peržiūrėtos ES apskaitos taisyklės, kurios taikomos ataskaitiniams laikotarpiams, prasidedantiems 2021 m. sausio 1 d. arba vėliau

2020 m. apskaitos pareigūnas priėmė peržiūrėtą ES apskaitos taisyklę Nr. 11 „Finansinės priemonės“, kuri privalomai taikoma nuo 2021 m. sausio 1 d. Peržiūrėta ES apskaitos taisyklė Nr. 11 grindžiama naujuoju TVSAS Nr. 41 „Finansinės priemonės“, iš dalies pakeistu TVSAS Nr. 28 „Finansinės priemonės: pateikimas“ ir iš dalies pakeistu TVSAS Nr. 30 „Finansinės priemonės: atskleidimas“, kurie buvo paskelbti 2018 m. rugpjūčio mėn. Ja nustatomi finansinio turto ir finansinių įsipareigojimų finansinės atskaitomybės principai. Pagal peržiūrėtos ES apskaitos taisyklės Nr. 11 pereinamojo laikotarpio nuostatas subjektas apskaitoje registruoja visus pasikeitimus nuo pirminio taikymo 2021 m. sausio 1 d. Pagal peržiūrėtą 11-ąją ES apskaitos taisyklę ankstesnių laikotarpių perskaičiuoti nereikia. Todėl šiose ataskaitose pateiktas 2020 m. gruodžio 31 d. turimas finansinis turtas, finansiniai įsipareigojimai, iš prekybos gautinos sumos ir palūkanų pajamos / sąnaudos apskaityti laikantis 2020 m. subjekto finansinėse ataskaitose nurodytos apskaitos politikos.

Pokyčiai dėl peržiūrėtos ES apskaitos taisyklės Nr. 11 taikymo

Nauji finansinio turto klasifikavimo ir vertinimo principai

Peržiūrėtoje ES apskaitos taisyklėje Nr. 11 nustatytas principais grindžiamas finansinio turto klasifikavimo metodas taikant du kriterijus: subjekto taikomą jo finansinio turto valdymo modelį ir to turto sutartyje numatytų pinigų srautų charakteristikas. Pagal šiuos kriterijus finansinis turtas skirstomas į šias kategorijas: „amortizuota savikaina vertinamas finansinis turtas“, „tikrąja verte vertinamas finansinis turtas kaip grynasis turtas / nuosavas kapitalas“ arba „tikrąja verte vertinamas finansinis turtas kaip perteklius arba deficitas“.

Taikant naujus kriterijus visos investicijos į nuosavą kapitalą ir skolos vertybiniai popieriai buvo perklasifikuoti iš „laikomų parduoti“ į „vertinamus tikrąja verte kaip perteklius arba deficitas“. Susijęs tikrosios vertės rezervas buvo perklasifikuotas į sukauptą perteklių arba deficitą grynojo turto dalyje.

Naujas vertės sumažėjimo modelis

Ankstesnis vertės sumažėjimo modelis buvo grindžiamas patirtais nuostoliais, o peržiūrėta ES apskaitos taisykle Nr. 11 nustatytas ateities perspektyvomis grindžiamas vertės sumažėjimo modelis, remiantis tikėtinais kredito nuostoliais per visą finansinio turto galiojimo laikotarpį. Vertinant tikėtinus kredito nuostolius atsižvelgiama į galimus įsipareigojimų nevykdymo atvejus ir finansinio turto kredito kokybės raidą. Naujasis vertės sumažėjimo modelis taikomas visam finansiniam turtui, vertinamam amortizuota savikaina arba tikrąja verte kaip grynasis turtas / nuosavas kapitalas, taip pat paskolų įsipareigojimams ir finansinių garantijų sutartims.

Finansinių garantijų apskaita

Pagal peržiūrėtą ES apskaitos taisyklę Nr. 11 finansinių garantijų apskaitos reikalavimai turi būti taikomi visoms finansinių garantijų sutartims. Finansinių garantijų įsipareigojimų vertinimas grindžiamas garantijos tikrąja verte pirminio pripažinimo metu ir tikėtinų kredito nuostolių iš garantuotų skolų portfelio pokyčiais.

1.3. BALANSAS

1.3.1. Finansinis turtas

Klasifikavimas pirminio pripažinimo metu

Finansinių priemonių klasifikavimas nustatomas pirminio pripažinimo metu. Remiantis valdymo modeliu ir turto sutartinių pinigų srautų charakteristikomis, finansinį turtą galima suskirstyti į tris kategorijas: amortizuota savikaina vertinamą finansinį turtą, tikrąja verte vertinamą finansinį turtą kaip grynąjį turtą / nuosavą kapitalą ir tikrąja verte vertinamą finansinį turtą kaip perteklių arba deficitą.

(i) Amortizuota savikaina vertinamas finansinis turtas

Amortizuota savikaina vertinamas finansinis turtas yra neišvestinis finansinis turtas, atitinkantis dvi sąlygas: 1) subjektas jį laiko siekdamas surinkti sutartyje numatytus pinigų srautus; 2) nustatytomis dienomis generuojami sutartiniai pinigų srautai, kurie yra tik pagrindinės sumos ir palūkanų už negrąžintą pagrindinės sumos dalį mokėjimai.

Šiai kategorijai priskiriami:

— pinigai ir pinigų ekvivalentai;

— paskolos (įskaitant terminuotuosius indėlius, kurių pradinis terminas ilgesnis nei trys mėnesiai);

— iš prekybos gautinos sumos.

Amortizuota savikaina vertinamas finansinis turtas priskiriamas trumpalaikiam turtui, išskyrus turtą, kurio terminas yra ilgesnis nei 12 mėnesių nuo finansinių ataskaitų sudarymo datos.

(ii) Tikrąja verte vertinamas finansinis turtas kaip grynasis turtas / nuosavas kapitalas

Šis neišvestinis finansinis turtas turi sutartinius pinigų srautus, kuriuos sudaro tik pagrindinė suma ir palūkanos už negrąžintą pagrindinės sumos dalį. Be to, pagal valdymo modelį finansinis turtas laikomas tiek siekiant surinkti sutartinius pinigų srautus, tiek parduoti finansinį turtą.

Šios kategorijos turtas yra priskiriamas trumpalaikiam turtui, jeigu jį tikimasi realizuoti per 12 mėnesių nuo paskutinės ataskaitinio laikotarpio dienos.

2021 m. gruodžio 31 d. subjektas tokio turto neturi.

(iii) Tikrąja verte vertinamas finansinis turtas kaip perteklius arba deficitas

Subjektas išvestines finansines priemones ir investicijas į nuosavybės vertybinius popierius priskiria tikrąja verte vertinamam finansiniam turtui kaip pertekliui arba deficitui, nes sutartiniai pinigų srautai nėra tik pagrindinė suma ir palūkanos už pagrindinę sumą.

Be to, subjektas turimus skolos vertybinius popierius priskiria tikrąja verte vertinamam finansiniam turtui kaip pertekliui arba deficitui, nes skolos vertybinių popierių portfeliai valdomi ir vertinami pagal portfelio tikrąją vertę.

Šios kategorijos turtas yra priskiriamas trumpalaikiam turtui, jeigu jį tikimasi realizuoti per 12 mėnesių nuo paskutinės ataskaitinio laikotarpio dienos.

Pirminis pripažinimas ir vertinimas

Tikrąja verte vertinamo finansinio turto kaip pertekliaus arba deficito pirkimas pripažįstamas prekybos dieną, t. y. tą dieną, kai subjektas įsipareigoja pirkti turtą. Pinigų ekvivalentai ir paskolos pripažįstami tada, kai pinigai deponuojami finansų įstaigoje arba avansu pervedami skolininkams.

Finansinis turtas iš pradžių vertinamas tikrąja verte. Sandorių, susijusių su visu finansiniu turtu, kuris neapskaitomas tikrąja verte kaip perteklius arba deficitas, išlaidos pridedamos prie tikrosios vertės pirminio pripažinimo metu. Sandorių, susijusių su finansiniu turtu, kuris apskaitomas tikrąja verte kaip perteklius arba deficitas, išlaidos pripažįstamos finansinės veiklos ataskaitoje.

Finansinio turto tikroji vertė pirminio pripažinimo metu paprastai yra sandorio kaina, išskyrus atvejus, kai sandoris sudaromas ne rinkos sąlygomis, t. y. be atlygio arba už nominalų atlygį viešosios politikos tikslais. Tokiu atveju finansinės priemonės tikrosios vertės ir sandorio kainos skirtumas yra neprekybinis komponentas, kuris finansinės veiklos rezultatų ataskaitoje pripažįstamas sąnaudomis. Šiuo atveju finansinio turto tikroji vertė nustatoma pagal dabartinius tiesiogiai lygiavertės priemonės rinkos sandorius. Jei aktyviosios rinkos nėra, tikroji vertė nustatoma taikant vertinimo metodą, kuriam naudojami turimi duomenys iš stebimų rinkų.

Vėlesnis vertinimas

Amortizuota savikaina vertinamas finansinis turtas vėliau vertinamas amortizuota savikaina, taikant faktinių palūkanų metodą.

Tikrąja verte vertinamas finansinis turtas kaip perteklius arba deficitas vėliau vertinamas tikrąja verte. Pelnas ir nuostoliai, atsiradę dėl tikrosios vertės pokyčių (įskaitant atsiradusius dėl valiutos keitimo ir uždirbtų palūkanų), įtraukiami į finansinės veiklos ataskaitą jų atsiradimo laikotarpiu.

Tikrosios vertės nustatymas atliekant vėlesnį vertinimą

Aktyviosiose rinkose kotiruojamų investicijų tikroji vertė yra pagrįsta tuo metu siūlomomis kainomis. Jeigu finansinis turtas neturi aktyviosios rinkos (taip pat į biržų sąrašus neįtrauktų vertybinių popierių ir ne biržos išvestinių finansinių priemonių atveju), ES tikrąją vertę nustato taikydama vertinimo metodus. Jie apima pastarojo meto sandorių įprastomis rinkos sąlygomis naudojimą, sąsajas su kitomis iš esmės tokiomis pačiomis priemonėmis, diskontuotų pinigų srautų analizę, pasirinkimo sandorių kainų nustatymo modelius ir kitus vertinimo metodus, kuriuos paprastai naudoja rinkos dalyviai.

Investicijos į rizikos kapitalo fondus, kurios neturi kotiruojamos rinkos kainos aktyviojoje rinkoje, vertinamos priskirtina grynąja turto verte, kuri yra laikoma lygiaverte jų tikrajai vertei.

Finansinio turto vertės sumažėjimas

ES pripažįsta ir įvertina tikėtinus kredito nuostolius dėl finansinio turto, kuris vertinamas amortizuota savikaina ir tikrąja verte kaip grynasis turtas / nuosavas kapitalas, vertės sumažėjimo.

Tikėtini kredito nuostoliai yra sutartinių pinigų srautų ir pinigų srautų, kuriuos ES tikisi gauti, skirtumo dabartinė vertė. Apskaičiuojant tikėtinus kredito nuostolius atsižvelgiama į pagrįstą ir patvirtinamą informaciją, kuri yra prieinama be nepagrįstų sąnaudų ar pastangų ataskaitinę datą.

Turto, vertinamo amortizuota savikaina, balansinė vertė mažinama vertės sumažėjimo nuostolio suma, kuri pripažįstama finansinės veiklos rezultatų ataskaitoje. Jei vėlesniu laikotarpiu vertės sumažėjimo nuostolių suma sumažėja, anksčiau pripažintas vertės sumažėjimo nuostolis yra atstatomas finansinės veiklos rezultatų ataskaitoje.

(a) Gautinos sumos

Subjektas įvertina vertės sumažėjimo nuostolį viso laikotarpio tikėtinų kredito nuostolių suma, naudodamas praktinius metodus (pvz., atidėjinių matricą).

(b) Pinigai ir pinigų ekvivalentai

Subjektas pinigus ir pinigų ekvivalentus laiko einamosiose banko sąskaitose ir terminuotuose indėliuose iki 3 mėnesių. Pinigai laikomi bankuose, turinčiuose labai aukštus kredito reitingus, todėl jų įsipareigojimų nevykdymo tikimybė yra labai maža. Atsižvelgiant į trumpą trukmę ir mažą įsipareigojimų neįvykdymo tikimybę, tikėtini kredito nuostoliai dėl pinigų ir pinigų ekvivalentų yra nereikšmingi. Todėl pinigų ekvivalentų vertės sumažėjimas nepripažįstamas.

(c) Paskolos

Tikėtini kredito nuostoliai vertinami taikant trijų etapų modelį, kai atsižvelgiama tikėtino kredito nuostolio tikimybės svertinį vidurkį per finansinio turto gyvavimo laikotarpį ir kredito rizikos raidą nuo finansinio turto atsiradimo. Paskolų atveju pradžia yra neatšaukiamo įsipareigojimo suteikti paskolą data.

Jeigu nuo paskolos suteikimo kredito rizika reikšmingai nepadidėjo (1 etapas), vertės sumažėjimo nuostolis yra tikėtinas kredito nuostolis dėl galimų įsipareigojimų nevykdymo įvykių per ateinančius 12 mėnesių nuo finansinių ataskaitų sudarymo datos (12 mėnesių tikėtinas kredito nuostolis). Jeigu nuo paskolos sudarymo kredito rizika reikšmingai padidėjo (2 etapas) arba yra objektyvių kredito vertės sumažėjimo įrodymų (3 etapas), vertės sumažėjimo nuostolis yra lygus tikėtinam kredito nuostoliui dėl galimų įsipareigojimų nevykdymo įvykių per visą finansinio turto gyvavimo laikotarpį (tikėtinas kredito nuostolis per visą gyvavimo laikotarpį).

Pripažinimo panaikinimas

Finansinių priemonių pripažinimas panaikinamas, kai teisių į pinigų srautus iš investicijų galiojimas baigiasi arba subjektas perleidžia iš esmės visą su nuosavybe susijusią riziką ir atlygį kitai šaliai. Finansinio turto kaip pertekliaus arba deficito pardavimas pripažįstamas prekybos dieną.

1.3.2. Išankstinio finansavimo sumos

Išankstinis finansavimas – tai mokėjimas, kuriuo gavėjui suteikiamas pinigų avansas, t. y. pradinės lėšos. Šios lėšos gali būti padalytos į kelis mokėjimus per konkrečioje sutartyje, sprendime, susitarime arba pagrindiniame teisės akte nustatytą laikotarpį. Pradinės lėšos arba avansas per susitarime nustatytą laikotarpį yra naudojami tuo tikslu, kuriuo buvo išmokėti, arba grąžinami. Jeigu gavėjas nepatiria finansuoti tinkamų išlaidų, jis privalo išankstinį finansavimą grąžinti subjektui. Taigi, suma pripažįstama kaip turtas, kadangi subjektas išlaiko išankstinio finansavimo kontrolę ir turi teisę susigrąžinti reikalavimų neatitinkančią dalį.

Išankstinis finansavimas pirmą kartą pripažįstamas balanse, kai pinigai pervedami gavėjui. Jis vertinamas sumokėto atlygio suma. Vėlesniais laikotarpiais išankstinis finansavimas vertinamas iš pradžių balanse pripažinta suma, atėmus per laikotarpį patirtas finansuoti tinkamas išlaidas (kai reikia, įskaitant apskaičiuotąsias sumas).

1.3.3. Gautinos ir susigrąžintinos sumos

Pagal ES apskaitos taisykles reikalaujama prekybos ir neprekybines operacijas parodyti atskirai. Siekiant atskirti šias dvi kategorijas, terminas „gautina suma“ taikomas tik prekybos operacijoms, o neprekybinėms operacijoms, t. y. kai ES gauna vertę iš kito subjekto, mainais tiesiogiai nesuteikdama maždaug vienodos vertės, vartojamas terminas „susigrąžintinos sumos“ (pvz., iš valstybių narių susigrąžintinos sumos, susijusios su nuosavais ištekliais).

Iš prekybos operacijų gautinos sumos atitinka finansinių priemonių apibrėžtį. Subjektas jas priskyrė finansiniam turtui, vertinamam amortizuota savikaina, ir atitinkamai jas įvertino.

Iš neprekybinių operacijų susigrąžintinos sumos apskaitomos tikrąja verte įsigijimo datą, atėmus vertės sumažėjimą. Vertė sumažinama tada, kai yra objektyvių įrodymų, kad subjektas negalės surinkti visų pradinio dydžio gautinų sumų. Vertės sumažinimo suma lygi turto balansinės vertės ir atsiperkamosios vertės skirtumui. Vertės sumažinimo suma pripažįstama finansinės veiklos ataskaitoje.

1.3.4. Pinigai ir pinigų ekvivalentai

Pinigai ir pinigų ekvivalentai yra amortizuota savikaina vertinamas finansinis turtas ir apima pinigus kasoje, bankuose laikomus indėlius iki pareikalavimo arba trumpalaikius indėlius ir kitas trumpalaikes itin likvidžias investicijas, kurių pradinis terminas ne ilgesnis kaip trys mėnesiai.

1.3.5. Mokėtinos sumos

Mokėtinos sumos apima sumas, susijusias ir su prekybos operacijomis, kaip antai prekių ir paslaugų pirkimu, ir su neprekybinėmis operacijomis, pvz., su dotacijų arba kitokio ES finansavimo gavėjų prašymais padengti išlaidas arba gautu išankstiniu finansavimu (žr. 1.4.1 pastabą).

Kai gavėjams skiriamos dotacijos ar kitoks finansavimas, prašymai padengti išlaidas įrašomi kaip mokėtinos sumos, lygios prašomai sumai, tuo metu, kai gaunamas prašymas padengti išlaidas. Atlikus patikrinimą ir pripažinus finansuoti tinkamas išlaidas, mokėtinos sumos vertinamos patvirtintos ir reikalavimus atitinkančios sumos dydžiu.

Mokėtinos sumos, susijusios su prekių ir paslaugų pirkimu, pripažįstamos gavus pradinės sumos sąskaitą faktūrą. Susijusios išlaidos įtraukiamos į apskaitą, kai prekės yra pristatytos arba paslaugos suteiktos ir kai subjektas jas priima.

1.3.6. Finansiniai įsipareigojimai

Finansiniai įsipareigojimai skirstomi į finansinius įsipareigojimus, apskaitomus amortizuota savikaina, finansinius įsipareigojimus, vertinamus tikrąja verte kaip perteklius arba deficitas ir finansinių garantijų sutarčių įsipareigojimus.

Amortizuota savikaina vertinami finansiniai įsipareigojimai iš pradžių pripažįstami tikrąja verte, įskaitant patirtas sandorio sąnaudas, o vėliau yra apskaitomi amortizuota savikaina, taikant faktinių palūkanų metodą. Jų pripažinimas finansinės būklės ataskaitoje panaikinamas tada ir tik tada, kai įsipareigojimas įvykdomas, jo atsisakoma, jis panaikinamas arba pasibaigia jo galiojimo laikotarpis.

Tikrąja verte vertinami finansiniai įsipareigojimai kaip perteklius arba deficitas apima išvestines finansines priemones, kai tikroji vertė yra neigiama. Jeigu pagal garantijos sutartį reikalaujama, kad subjektas atliktų mokėjimus reaguodamas į finansinių priemonių kainų arba užsienio valiutos kurso pokyčius, garantijos sutartis yra išvestinė finansinė priemonė. Jų apskaita yra tokia pati kaip ir tikrąja verte vertinamo finansinio turto kaip pertekliaus arba deficito.

Subjektas pripažįsta finansinės garantijos sutarties įsipareigojimą, kai sudaro sutartį, pagal kurią jis turi atlikti nurodytus mokėjimus, kad atlygintų garantijos turėtojo nuostolius, patirtus dėl to, kad nurodytas skolininkas laiku neatlieka mokėjimo pagal pradines arba pakeistas skolos priemonės sąlygas. Finansinių garantijų sutartys iš pradžių pripažįstamos tikrąja verte.

Vėlesnis vertinimas priklauso nuo kredito rizikos, susijusios su finansine garantija, pokyčių. Jei kredito rizika reikšmingai nepadidėja (1 etapas), finansinių garantijų įsipareigojimai vertinami didesniąja iš šių sumų: 12 mėnesių tikėtinų kredito nuostolių suma ir pirminio pripažinimo suma, atėmus, jei reikia, sukauptą amortizaciją. Jei kredito rizika reikšmingai padidėja (2 etapas), finansinių garantijų įsipareigojimai vertinami didesniąja iš šių sumų: tikėtinų galiojimo laikotarpio kredito nuostolių suma ir pirminio pripažinimo suma, atėmus, jei reikia, sukauptą amortizaciją.

Finansiniai įsipareigojimai klasifikuojami kaip ilgalaikiai įsipareigojimai, išskyrus sumas, kurių išpirkimo terminas trumpesnis kaip 12 mėnesių nuo paskutinės ataskaitinio laikotarpio dienos. Finansinių garantijų sutartys priskiriamos trumpalaikiams įsipareigojimams, išskyrus atvejus, kai subjektas turi besąlyginę teisę atidėti įsipareigojimo įvykdymą ne trumpesniam kaip dvylikos mėnesių laikotarpiui po finansinių ataskaitų sudarymo datos.

1.3.7. Sukauptos ir būsimojo laikotarpio pajamos bei sąnaudos

Operacijos ir įvykiai finansinėse ataskaitose pripažįstami tuo laikotarpiu, su kuriuo jie susiję. Metų pabaigoje, jeigu paslauga buvo suteikta arba subjektas pristatė prekes, arba yra sudarytas sutartimi įformintas susitarimas (pavyzdžiui, yra nuoroda į sutartį), bet sąskaita faktūra dar neišrašyta, finansinėse atskaitose bus pripažintos sukauptos pajamos. Be to, metų pabaigoje, jeigu sąskaita faktūra išrašyta, o paslaugos dar nesuteiktos arba prekės dar nepristatytos, pajamos bus atidėtos ir pripažintos kitą ataskaitinį laikotarpį.

Sąnaudos taip pat apskaitomos tuo laikotarpiu, su kuriuo jos susijusios. Ataskaitinio laikotarpio pabaigoje sukauptos sąnaudos pripažįstamos remiantis įvertinta to laikotarpio pervedimo įsipareigojimo suma. Sukauptos sąnaudos apskaičiuojamos laikantis apskaitos pareigūno parengtų išsamių veiklos ir praktinių gairių. Jomis siekiama užtikrinti, kad finansinėse ataskaitose būtų tiksliai nurodyti ekonominiai ir kiti reiškiniai, kuriuos jos turi atspindėti. Analogiškai, kai mokėjimas už dar nesuteiktas paslaugas arba dar nepristatytas prekes atliekamas avansu, išlaidos bus atidėtos ir pripažintos kitą ataskaitinį laikotarpį.

1.4. FINANSINĖS VEIKLOS ATASKAITA

1.4.1. Pajamos

Pajamos apima subjekto gautas ir gautinas bendrosios ekonominės naudos įplaukas ar naudojimo galimybes, kurios lemia grynojo turto padidėjimą (kai šis padidėjimas atsiranda ne dėl savininkų įnašų).

Atsižvelgiant į susijusių operacijų pobūdį, finansinės veiklos ataskaitoje išskiriamos pajamos:

Pajamos iš neprekybinių operacijų

Pajamos iš neprekybinių operacijų yra mokesčiai ir pervedimai, kadangi perdavėjas pateikia išteklius subjektui gavėjui, o subjektas gavėjas tiesiogiai mainais nepateikia maždaug tokios pat vertės išteklių. Pervedimai – tai kitos nei mokesčiai, su neprekybinėmis operacijomis susijusios ateityje gautinos ekonominės naudos įplaukos arba naudojimo galimybės. ES subjektų atveju pervedimus daugiausia sudaro iš Komisijos gautos lėšos (pvz., subalansavimo subsidija tradicinėms agentūroms, veiklos subsidija pagal susitarimus dėl įnašo).

Subjektas pervestą turtą pripažįsta tada, kai dėl praeities įvykio (pervedimo) jis kontroliuoja išteklius ir tikisi iš jų gauti būsimos ekonominės naudos arba naudojimo galimybių, ir kai galima patikimai nustatyti tikrąją vertę. Iš neprekybinės operacijos gaunami ištekliai, pripažinti kaip turtas (pvz., pinigai), taip pat pripažįstami kaip pajamos, išskyrus atvejus, kai subjektas turi dabartinį įsipareigojimą to pervedimo atžvilgiu, t. y. jam taikoma sąlyga, kuri turi būti įvykdyta, kad pajamas būtų galima pripažinti. Kol sąlyga neįvykdoma, pajamos atidedamos ir pripažįstamos kaip įsipareigojimas.

Pajamos iš prekybos operacijų

Prekių ir paslaugų pardavimo pajamos pripažįstamos, kai didžioji su prekių nuosavybe susijusios rizikos ir naudos dalis perduodama pirkėjui. Su paslaugų teikimu susijusio sandorio pajamos pripažįstamos atsižvelgiant į sandorio baigtumo laipsnį finansinių ataskaitų sudarymo dieną.

(a) Palūkanų pajamos ir sąnaudos

Finansinio turto ir finansinių įsipareigojimų, apskaitomų amortizuota savikaina, palūkanų pajamos ir sąnaudos pripažįstamos finansinės veiklos ataskaitoje, taikant faktinių palūkanų metodą. Šis metodas taikomas finansinio turto arba finansinio įsipareigojimo amortizuotai savikainai apskaičiuoti ir palūkanų pajamoms arba palūkanų sąnaudoms per atitinkamą laikotarpį paskirstyti.

(b) Pajamos iš dividendų

Pajamos iš dividendų ir panašių paskirstomųjų išmokų pripažįstamos tada, kai nustatoma teisė gauti mokėjimą.

(c) Tikrąja verte vertinamo finansinio turto kaip pertekliaus arba deficito pajamos ir sąnaudos

Tai yra šio finansinio turto tikrosios vertės prieaugis (pajamos) ir tikrosios vertės nuostoliai (sąnaudos), įskaitant prieaugį ar nuostolius, atsiradusius dėl užsienio valiutos keitimo. Palūkanas uždirbančio finansinio turto atveju tai taip pat apima palūkanas.

(d) Pajamos iš finansinių garantijų sutarčių

Pajamos iš finansinių garantijų sutarčių (garantijos įmoka) pripažįstamos visą tą laiką, kurį subjektas yra pasirengęs kompensuoti finansinių garantijų sutarties turėtojui galimus kredito nuostolius.

1.4.2. Išlaidos

Išlaidos yra ekonominės naudos arba naudojimo galimybių sumažėjimas ataskaitiniu laikotarpiu dėl turto netekimo ar panaudojimo arba prisiimtų įsipareigojimų, dėl kurių sumažėja grynasis turtas. Išlaidos apima tiek prekybos, tiek neprekybinių operacijų sąnaudas.

Prekybos operacijų išlaidos, patiriamos perkant prekes ir paslaugas, pripažįstamos, kai prekės pristatomos ir subjektas jas priima. Jos vertinamos pradine sąskaitoje faktūroje nurodyta suma. Be to, paskutinę ataskaitinio laikotarpio dieną sąnaudos, susijusios su per laikotarpį suteikta paslauga, už kurią sąskaita faktūra dar negauta arba nepriimta, pripažįstamos finansinės veiklos ataskaitoje.

Neprekybinių operacijų išlaidos yra susijusios su pervedimais gavėjams ir gali būti trijų rūšių: teisės į gautinas sumas, pervedimai pagal susitarimą ir savanoriškos dotacijos, įnašai ir dovanojamos lėšos. Pervedimai pripažįstami sąnaudomis tą laikotarpį, kurį įvyko įvykiai, dėl kurių buvo atliktas pervedimas, jeigu tik pervedimo pobūdis yra leidžiamas pagal reglamentą arba yra pasirašytas susitarimas, pagal kurį leidžiama atlikti pervedimą; gavėjas atitiko visus tinkamumo kriterijus; galima pagrįstai apskaičiuoti sumą.

Kai gaunamas bet koks pripažinimo kriterijus atitinkantis mokėjimo prašymas arba prašymas padengti išlaidas, jie pripažįstami sąnaudomis, lygiomis reikalavimus atitinkančiai sumai. Finansuoti tinkamos sąnaudos, kurios turi būti kompensuotos gavėjams, tačiau apie kurias dar nėra pranešta, metų pabaigoje yra įvertinamos ir įrašomos kaip sukauptos sąnaudos.

1.5. NEAPIBRĖŽTASIS TURTAS IR NEAPIBRĖŽTIEJI ĮSIPAREIGOJIMAI

1.5.1. Neapibrėžtasis turtas

Neapibrėžtasis turtas – dėl praeities įvykių galintis atsirasti turtas, kurio buvimas bus patvirtintas tiktai įvykus arba neįvykus vienam ar daugiau subjekto nevisiškai kontroliuojamų neapibrėžtų būsimųjų įvykių. Neapibrėžtasis turtas parodomas, kai tikimasi gauti ekonominės naudos arba turėti naudojimo galimybių.

1.5.2. Neapibrėžtieji įsipareigojimai

Neapibrėžtasis įsipareigojimas – arba galimas įsipareigojimas, kurio buvimas bus patvirtintas tiktai įvykus arba neįvykus vienam ar daugiau subjekto nevisiškai kontroliuojamų neapibrėžtų būsimų įvykių, arba dabartinis įsipareigojimas, kai nėra tikėtina, kad įsipareigojimui įvykdyti bus reikalingi ekonominę naudą arba naudojimo galimybių teikiantys ištekliai.

Retais atvejais neapibrėžtasis įsipareigojimas taip pat atsiranda, kai esamas įsipareigojimas egzistuoja, tačiau jo negalima pakankamai patikimai įvertinti.

Neapibrėžtieji įsipareigojimai sąskaitose nepripažįstami. Jie atskleidžiami, nebent ekonominę naudą teikiančių išteklių išmokų arba naudojimo galimybių tikimybė yra maža.

1.6. FONDO KAPITALAS

EPF valstybės narės teikia įnašus į fondą EPF programoms įgyvendinti, kaip nustatyta kiekvieno EPF vidaus susitarime. Remiantis taikytinu teisiniu pagrindu, reikalavimai įmokėti lėšas, t. y. prašymai dėl finansavimo konkrečiais N metais, priimami Tarybos sprendimu N – 1 metais, o gautinos lėšos aiškiai priskiriamos konkretiems būsimiems laikotarpiams.

Įnašai atitinka savininkų įnašo kriterijus (Europos Sąjungos apskaitos taisyklė Nr. 1), todėl jie EPF finansinėse ataskaitose laikomi fondo kapitalu. Fondo kapitalą sudaro bendra įnašų, gautinų iš EPF valstybių narių, suma. Kadangi nepareikalautasis fondo kapitalas yra atvirai atskaitomas iš viso fondo kapitalo (žr. Grynojo turto pokyčių ataskaitą), balanse pripažįstamas tik pareikalautasis fondo kapitalas.

Kadangi sutarti įnašai priskiriami konkretiems ataskaitiniams laikotarpiams, EPF teisiniai reikalavimai EPF valstybėms narėms atsiranda tik šiais laikotarpiais, todėl visos iš anksto gautos sumos pripažįstamos kaip būsimųjų laikotarpių kapitalo įnašai mokėtinų sumų eilutėje, o ne kaip pareikalautasis kapitalas.

1.7. BENDRAS FINANSAVIMAS

Gauti bendro finansavimo įnašai atitinka sąlyginių pajamų iš neprekybinių operacijų kriterijus ir yra parodyti kaip valstybėms narėms, ne valstybėms narėms ir kitiems subjektams mokėtinos sumos. EPF turi panaudoti įnašus paslaugoms trečiosioms šalims teikti, o jei to nedaro – turi grąžinti turtą (gautus įnašus). Likusią mokėtiną bendro finansavimo susitarimų sumą sudaro gauti bendro finansavimo įnašai, atėmus su projektu susijusias patirtas išlaidas. Grynajam turtui tai nedaro jokio poveikio.

Su bendro finansavimo projektais susijusios sąnaudos pripažįstamos tuomet, kai patiriamos. Atitinkama įnašų suma pripažįstama kaip veiklos pajamos ir ekonominiam metų rezultatui tai nedaro jokio poveikio.

2. BALANSO PASTABOS

TURTAS

2.1. FINANSINIS TURTAS

Finansinis turtas – bet kuris turtas, kuris yra:

a) pinigai;

b) kito subjekto nuosavybės priemonė;

c) sutartinė teisė: gauti pinigus ar kitą finansinį turtą iš kito subjekto; pasikeisti finansiniu turtu ar finansiniais įsipareigojimais su kitu subjektu tokiomis sąlygomis, kurios yra potencialiai palankios šiam subjektui, arba

d) sutartis, pagal kurią bus arba gali būti atsiskaitoma paties subjekto nuosavybės priemonėmis.

Finansinis turtas skirstomas į šias kategorijas: tikrąja verte vertinamas finansinis turtas kaip perteklius arba deficitas, paskolos ir gautinos sumos, investicijos į iki išpirkimo termino laikomą finansinį turtą ir parduoti laikomas finansinis turtas. Dėl finansinių priemonių klasifikavimo nusprendžiama pirminio pripažinimo metu ir jis peržiūrimas kiekvieną paskutinę ataskaitinio laikotarpio dieną.

EPF finansinį turtą sudaro tokio dydžio tikrąja verte vertinamas finansinis turtas kaip perteklius arba deficitas ir paskolos:

(mln. EUR) 2021 12 31 2020 12 31 Tikrąja verte vertinamas finansinis turtas kaip perteklius arba deficitas 38 — Parduoti laikomas finansinis turtas — 32 Paskolos 1 1 Iš viso 39 33

38 mln. EUR tikrąja verte vertinamo finansinio turto kaip pertekliaus arba deficito suma yra susijusi su investicijomis į nuosavą kapitalą dviejose pagrindinėse srityse: atsinaujinančiųjų tvarių energijos išteklių per „Climate Investor One“, „ElectriFI“ ir GEEREF bei įtraukiojo smulkiųjų ūkininkų ir kaimo vietovių MVĮ finansavimo skatinimo per ABC fondą.

Visa 1 mln. EUR suma yra susijusi su paskola, suteikta „ElectriFI“ – investicinei priemonei, pagal kurią finansuojami ankstyvojo etapo ir nedideli projektai, skirti elektros energijos prieinamumui ir gamybai iš tvarių energijos šaltinių besiformuojančiose rinkose didinti. Ji taikoma pasauliniu mastu, ypatingą dėmesį skiriant Užsachario Afrikai.

2.2. IŠANKSTINIS FINANSAVIMAS

Pagal daugumą sutarčių numatoma, kad išankstiniai mokėjimai atliekami iki darbų pradžios, tiekiamų prekių pristatymo arba paslaugų suteikimo. Kartais sutartyse pateiktame mokėjimų tvarkaraštyje numatoma mokėjimus atlikti atsižvelgiant į pažangos ataskaitas. Išankstinis finansavimas paprastai atliekamas šalies arba teritorijos, kurioje vykdomas projektas, valiuta.

Pagal išankstinio finansavimo galimo panaudojimo laiką nustatoma, ar išankstinis finansavimas bus parodomas kaip trumpalaikis, ar kaip ilgalaikis. Panaudojimo laikas nustatytas su projektu susijusiame susitarime. Visos sumos, panaudotinos per dvyliką mėnesių nuo finansinių ataskaitų sudarymo dienos, parodomos kaip trumpalaikis išankstinis finansavimas. Kadangi dauguma EPF projektų yra ilgalaikiai, jiems skiriamais išankstiniais mokėjimais turėtų būti galima naudotis ilgiau nei vienus metus. Todėl šios išankstinio finansavimo sumos parodomos kaip ilgalaikis turtas.

(mln. EUR) Pastaba 8-asis EPF 9-asis EPF 10-asis EPF 11-asis EPF 2021 12 31 2020 12 31 Ilgalaikis išankstinis finansavimas 2.2.1 — — 219 452 671 870 Trumpalaikis išankstinis finansavimas 2.2.2 — 14 353 1 085 1 453 1 355 Iš viso — 14 572 1 537 2 123 2 225

2021 m. buvo pirmieji metai, kuriais buvo taikoma 11-ojo EPF laikino galiojimo sąlyga. Tai reiškė, kad nuo 2021 m. sausio 1 d. nebebuvo galima prisiimti jokių papildomų bendrų įsipareigojimų. Be to, užsitęsusi COVID krizė vis labiau apsunkino įgyvendinimą kelioms delegacijoms, ypač Madagaskare, Čade ir Gambijoje. Dėl šios priežasties ir politinių krizių kitose šalyse, pavyzdžiui, Etiopijoje, Gvinėjoje (Konakryje) ir Malyje, prisiimta mažiau atskirų įsipareigojimų, todėl išankstinis finansavimas 11-ajame EPF sumažėjo nuo 1 583 mln. EUR 2020 m. iki 1 537 mln. EUR 2021 m.

Išankstinio finansavimo 10-ajame EPF sumažėjimas nuo 633 mln. EUR 2020 m. iki 572 mln. EUR 2021 m. yra įprasto EPF gyvavimo ciklo pasekmė. Laipsniškai nutraukiant 10-ojo EPF veiklą buvo įvykdyta ir užbaigta daug sutarčių. Todėl išankstinio finansavimo mokėjimų paramos gavėjams lygis sumažėjo, o išankstinio finansavimo patvirtinimų padaugėjo.

2020 m. į trumpalaikį išankstinį finansavimą buvo įtraukta 3 mln. EUR suma, kuri dabar klasifikuojama kaip iš prekybos gautinos sumos, susijusios su finansinėmis priemonėmis.

2.2.1. Ilgalaikis išankstinis finansavimas pagal valdymo būdus

(mln. EUR) 2021 12 31 2020 12 31 Tiesioginis valdymas Vykdo: Komisija 72 139 ES vykdomosios įstaigos 8 8 ES delegacijos 15 25 95 171 Netiesioginis valdymas Vykdo: EIB ir EIF 230 266 Tarptautinės organizacijos 278 343 Privatinės teisės įstaigos, teikiančios viešąsias paslaugas 12 28 Viešosios teisės įstaigos 40 49 Trečiosios šalys 14 11 ES įstaigos ir viešojo ir privačiojo sektorių partnerystės įstaigos 1 1 575 698 Iš viso 671 870

2.2.2. Trumpalaikis išankstinis finansavimas

(mln. EUR) 8-asis EPF 9-asis EPF 10-asis EPF 11-asis EPF 2021 12 31 2020 12 31 Išankstinis finansavimas (bendra suma) — 24 970 4 717 5 711 5 097 Patvirtinta atliekant atskyrimą — (10) (617) (3 632 ) (4 258 ) (3 742 ) Iš viso — 14 353 1 085 1 453 1 355

2.2.3. Trumpalaikis išankstinis finansavimas pagal valdymo būdus

(mln. EUR) 2021 12 31 2020 12 31 Tiesioginis valdymas Vykdo: Komisija 61 (40) ES vykdomosios įstaigos 11 14 ES delegacijos 159 206 231 180 Netiesioginis valdymas Vykdo: EIB ir EIF 160 224 Tarptautinės organizacijos 642 572 Privatinės teisės įstaigos, teikiančios viešąsias paslaugas 109 73 Viešosios teisės įstaigos 119 146 Trečiosios šalys 190 155 ES įstaigos ir viešojo ir privačiojo sektorių partnerystės įstaigos 1 4 1 221 1 175 Iš viso 1 453 1 355

2.2.4. Gautos išankstinio finansavimo garantijos

Garantijos yra skirtos išankstiniam finansavimui užtikrinti ir jų atsisakoma, kai sumokama paskutinė pagal projektą reikalaujama suma.

(mln. EUR) 2021 12 31 2020 12 31 Išankstinio finansavimo garantijos 44 49

Daugiausia išankstinio finansavimo išmokėta pagal netiesioginį valdymą. Šiuo atveju garantijos gavėjas yra ne EPF, o perkančioji organizacija. Net jei EPF nėra gavėjas, tomis garantijomis apsaugomas jo turtas. 2021 m. tos garantijos sudarė 764 mln. EUR.

2.3. PATIKOS FONDO ĮNAŠAI

Šioje kategorijoje nurodyta suma, sumokėta kaip įnašai į ES patikos fondą Afrikai ir ES patikos fondą „Bêkou“. Įnašai neapima išlaidų, kurias patyrė patikos fondai ir kurios priskirtinos EPF.

Patikos fondo įnašus EPF naudoja laikydamasis tiesioginio valdymo principo.

(mln. EUR) Grynasis įnašas 2020 12 31 2021 m. sumokėti įnašai Patikos fondų grynųjų išlaidų priskyrimas 2021 m. Grynasis įnašas 2021 12 31 Afrika 385 627 (631) 381 „Bêkou“ 9 7 (15) 1 Iš viso 394 634 (646) 382

Įnašų į patikos fondus sumažėjimą nuo 800 mln. EUR 2020 m. iki 634 mln. EUR 2021 m. lėmė sumažėjusios patikos fondų išlaidos dėl tebesitęsiančios COVID-19 pandemijos ir pablogėjusios saugumo situacijos keliuose regionuose, kurios apsunkino patikos fondų veiklą 2021 m.

2.4. NEPREKYBINĖS SUSIGRĄŽINTINOS SUMOS IR IŠ PREKYBOS GAUTINOS SUMOS

Prekybos operacijos – tai operacijos, kuriomis subjektas gauna turtą ar paslaugas arba panaikina įsipareigojimus ir mainais tiesiogiai suteikia kitai šaliai maždaug vienodą vertę (visų pirma prekių, paslaugų ar turto naudojimo pavidalu). Neprekybinės operacijos – tai operacijos, kuriomis subjektas gauna vertę iš kito subjekto, tiesiogiai neperleisdamas maždaug vienodos vertės mainais, arba suteikia vertę kitam subjektui tiesiogiai negaudamas maždaug vienodos vertės mainais.

(mln. EUR) Pastaba 2021 12 31 2020 12 31 Iš neprekybinių operacijų susigrąžintinos sumos 2.4.1 26 48 Iš prekybos operacijų gautinos sumos 2.4.2 9 92 Iš viso 35 140

2.4.1. Iš neprekybinių operacijų susigrąžintinos sumos

(mln. EUR) 8-asis EPF 9-asis EPF 10-asis EPF 11-asis EPF 2021 12 31 2020 12 31 Valstybės narės — — — — — — Klientai — 4 47 5 56 61 Viešosios įstaigos — 7 17 2 25 27 Trečiosios valstybės — 1 4 1 6 4 Vertės sumažinimas — (9) (51) (5) (66) (49) Įmonių grupei priklausančių įmonių jungiamosios sąskaitos su ES institucijomis — — — 5 5 4 Iš viso — 2 16 8 26 48

2.4.2. Iš prekybos operacijų gautinos sumos

(mln. EUR) 8-asis EPF 9-asis EPF 10-asis EPF 11-asis EPF 2021 12 31 2020 12 31 Sukauptos pajamos — — (1) — — 88 EPF jungiamosios sąskaitos 181 (316) 1 279 (1 144 ) — — Kita — — — 9 9 4 Iš viso 181 (316) 1 278 (1 136 ) 9 92

2021 m. sukauptų pajamų sumažėjimą daugiausia lėmė tai, kad buvo nutrauktas skolos mažinimo projektas su Pasaulio banku, pagal kurį 2020 m. pabaigoje dar buvo nesumokėta 62,6 mln. EUR suma, tačiau 2021 m. ji buvo sureguliuota. Be to, į 2020 m. sukauptas palūkanas taip pat įskaičiuota 18 mln. EUR suma, susijusi su Afrikos ir ES infrastruktūros projektu. Atlikus tolesnę analizę paaiškėjo, kad šios palūkanos nepriklausė EPF, todėl 2021 m. šios palūkanos nebuvo gautos (žr. 3.2 pastabą).

Siekiant padidinti veiksmingumą, 11-ajam EPF skiriamas visiems EPF bendras iždas; taip galima vykdyti operacijas tarp skirtingų EPF, kurios išlyginamos įvairius EPF balansus siejančiose EPF jungiamosiose sąskaitose.

EPF jungiamosios sąskaitos nurodytos tik atskiruose EPF. Bendra EPF jungiamųjų sąskaitų suma yra nulis.

Kategorijoje „kita“ nurodomos iš dviejų finansinių priemonių gautinos sumos: iš Pasaulinio energijos vartojimo efektyvumo ir atsinaujinančios energijos fondo gautina 4 mln. EUR suma ir kita iš „Climate Investor One“ gautina 4 mln. EUR suma.

2.5. PINIGAI IR PINIGŲ EKVIVALENTAI (6)

Pinigai ir pinigų ekvivalentai yra finansinės priemonės, jie apima pinigus kasoje, bankuose laikomus indėlius iki pareikalavimo arba trumpalaikius indėlius (pavyzdžiui, einamąsias sąskaitas ir taupomąsias sąskaitas) ir kitas trumpalaikes itin likvidžias investicijas, kurių pradinis terminas ne ilgesnis kaip trys mėnesiai.

(mln. EUR) 8-asis EPF 9-asis EPF 10-asis EPF 11-asis EPF 2021 12 31 2020 12 31 Specialiosios sąskaitos Centriniai bankai — — — 795 795 693 — — — 795 795 693 Einamosios sąskaitos Komerciniai bankai — — — 165 165 8 Pinigai, priklausantys finansinėms priemonėms — — — 34 34 27 — — — 199 199 35 Iš viso — — — 994 994 728

Pinigų ir pinigų ekvivalentų padidėjimą 266 mln. EUR suma galima iš esmės paaiškinti tuo, kad dėl papildomų problemų, sukeltų užsitęsusios COVID-19 pandemijos ir įvairių politinių krizių, sumažėjo mokėjimai. Tai atitinka sumažėjusias išlaidas (žr. 3.3 pastabą) ir išankstinio finansavimo sumažėjimą (žr. 2.2 pastabą). 2021 m. EPF grynieji mokėjimai sudarė 3 323 mln. EUR, palyginti su rekordiniu 2020 m. mokėjimų lygiu (4 605 mln. EUR).

Kaip ankstesniais metais, siekiant apriboti sandorio šalies riziką, centrinių bankų sąskaitose laikoma daugiau grynųjų pinigų nei komerciniuose bankuose (žr. 5.1 pastabą).

ĮSIPAREIGOJIMAI

2.6. FINANSINIAI ĮSIPAREIGOJIMAI

2.6.1. Finansiniai atidėjiniai

Šie atidėjiniai atitinka apskaičiuotus nuostolius, kurie bus patirti dėl garantijų, išduotų pagal įvairias finansines priemones, pagal kurias įgaliotieji subjektai turi teisę teikti garantijas savo vardu, bet EPF sąskaita ir rizika. Su garantijomis susijusi EPF finansinė rizika yra apribota ir palaipsniui yra kaupiamas finansinis turtas, kad būtų galima padengti būsimus reikalavimus mokėti pagal garantijas.

(mln. EUR) 8-asis EPF 9-asis EPF 10-asis EPF 11-asis EPF 2021 12 31 2020 12 31 Finansinių garantijų įsipareigojimas — — — 1 1 —

1 mln. EUR suma yra apskaičiuotas nuostolis, susijęs su 8 mln. EUR garantija, suteikta pagal finansinę priemonę „Euritz“ (žr. 3.2.1 pastabą).

2.6.2. Bendro finansavimo mokėtinos sumos

Bendro finansavimo mokėtinos sumos yra pagal bendro finansavimo susitarimus EPF gautos lėšos. EPF turi naudoti šiuos įnašus sutartoms paslaugoms teikti trečiosioms šalims, o nepanaudotas lėšas grąžinti įnašų mokėtojams. Nuo bendro finansavimo sumų panaudojimo laiko priklauso, ar jos parodomos kaip trumpalaikės, ar kaip ilgalaikės.

Metų pabaigoje įvertinama kiekviena bendro finansavimo mokėtina suma, o visos sumos, kurios greičiausiai nebus panaudotos per ateinančius 12 mėnesių, laikomos ilgalaikėmis. Trumpalaikės sumos parodomos 2.7.2 pastaboje.

(mln. EUR) 8-asis EPF 9-asis EPF 10-asis EPF 11-asis EPF 2021 12 31 2020 12 31 Ilgalaikės bendro finansavimo mokėtinos sumos — — — 6 6 2 Trumpalaikės bendro finansavimo mokėtinos sumos — — (3) 38 35 42 Iš viso — — (3) 44 41 44

2.7. MOKĖTINOS SUMOS

Mokėtinos sumos yra įsipareigojimai sumokėti už gautas prekes ar suteiktas paslaugas, už kurias – kitaip nei sukauptų sąnaudų atveju – jau išrašytos sąskaitos ar tiesiogiai susitarta su tiekėju. Mokėtinos sumos gali būti susijusios ir su prekybos operacijomis (kaip antai prekių ir paslaugų pirkimu), ir su neprekybinėmis operacijomis (pvz., dotacijų, išankstinio finansavimo ar kitokio ES finansavimo gavėjų prašymais padengti išlaidas).

(mln. EUR) Pastaba 8-asis EPF 9-asis EPF 10-asis EPF 11-asis EPF 2021 12 31 2020 12 31 Trumpalaikės mokėtinos sumos 2.7.1 — — 33 230 263 345 Įvairios mokėtinos sumos 2.7.2 — — (5) 243 238 270 Iš viso — — 27 473 501 615

2.7.1. Trumpalaikės mokėtinos sumos

(mln. EUR) 8-asis EPF 9-asis EPF 10-asis EPF 11-asis EPF 2021 12 31 2020 12 31 Tiekėjai — — 25 47 72 141 Valstybės narės — — — 3 3 — Trečiosios valstybės — — — 158 158 189 Viešosios įstaigos — — (11) 61 51 100 Institucijos ir agentūros — — — 4 4 — Kitos trumpalaikės mokėtinos sumos — — 18 (44) (25) (85) Iš viso — — 33 230 263 345

Mokėtinos sumos didele dalimi apima EPF gautas išlaidų ataskaitas, susijusias su gavėjams skiriamomis dotacijomis. Jos įrašomos tuo metu, kai gaunama išlaidų ataskaita, ir įrašoma visa išlaidų ataskaitoje nurodyta suma. Atlikus tinkamumo patikrą gavėjams išmokamos tik reikalavimus atitinkančios sumos. Metų pabaigoje analizuojamos neapmokėtos išlaidų deklaracijos ir su tomis išlaidų deklaracijomis susijusios numatomos reikalavimus atitinkančios sumos pripažįstamos finansinės veiklos ataskaitoje. Apskaičiuotos reikalavimų neatitinkančios sumos nurodomos kaip kitos trumpalaikės mokėtinos sumos.

Į trečiosioms valstybėms mokėtinas sumas įtraukta 60 mln. EUR biudžeto paramos Etiopijai suma, kuri nuo 2020 m. lapkričio mėn. sustabdyta dėl padėties šalyje.

Mokėtinos sumos, visų pirma tiekėjams ir trečiosioms valstybėms, sumažėjo dėl sumažėjusio sąskaitų faktūrų, kurios dar nebuvo patvirtintos ir apmokėtos iki metų pabaigos, skaičiaus.

2.7.2. Įvairios mokėtinos sumos

(mln. EUR) Pastaba 8-asis EPF 9-asis EPF 10-asis EPF 11-asis EPF 2021 12 31 2020 12 31 Bendro finansavimo mokėtinos sumos 2.6.2 — — (3) 38 35 42 Būsimųjų laikotarpių kapitalo įnašai 2.7.2.1 — — — 199 199 223 Kitos įvairios mokėtinos sumos — — (2) 6 4 5 Iš viso — — (5) 243 238 270

2.7.2.1. Būsimųjų laikotarpių kapitalo įnašai

43 mln. EUR būsimųjų laikotarpių kapitalo įnašų suma yra susijusi su kompensacija valstybėms narėms iš 8-ojo ir 9-ojo EPF projektų lėšų, kurių įsipareigojimai buvo panaikinti, arba kurios nebuvo nepanaudotos (žr. 2.10.1 pastabą). Valstybės narės susitarė, kad lėšų grąžinimas turi būti kompensuojamas įnašais iš 11-ojo EPF per pirmąjį kvietimą mokėti įnašus 2022 m.

Be grąžintinos sumos, 156 mln. EUR suma yra Jungtinės Karalystės iš anksto sumokėta 2022 m. pirmoji įmoka. Pagal Susitarimo dėl išstojimo 152 straipsnį Jungtinė Karalystė išlieka EPF šalimi iki 11-ojo EPF ir visų ankstesnių veiklos neužbaigusių EPF veiklos užbaigimo ir šiuo atžvilgiu prisiima tokius pačius įsipareigojimus kaip ir valstybės narės (žr. 2.10.1 pastabą).

2.8. SUKAUPTOS SĄNAUDOS

Sukauptos sumos yra įsipareigojimai sumokėti už gautas prekes ar suteiktas paslaugas, už kurias – kitaip nei mokėtinų sumų atveju – jau išrašytos sąskaitos ar tiesiogiai susitarta su tiekėju. Sukauptos sumos apskaičiuojamos remiantis metų pabaigoje esama biudžetinių įsipareigojimų suma. Numatomų sukauptų sąnaudų dalis, susijusi su išmokėtu išankstiniu finansavimu, įrašyta kaip išankstinio finansavimo sumų sumažinimas.

Operacijos ir įvykiai finansinėse ataskaitose pripažįstami tuo laikotarpiu, su kuriuo jie susiję. Metų pabaigoje, jeigu sąskaita faktūra išrašyta, o paslaugos dar nesuteiktos arba prekės dar nepristatytos, pajamos bus atidėtos ir pripažintos kitą ataskaitinį laikotarpį.

(mln. EUR) 8-asis EPF 9-asis EPF 10-asis EPF 11-asis EPF 2021 12 31 2020 12 31 Sukauptos sąnaudos — 6 110 891 1 007 1 526 Kitos sukauptos sumos ir būsimojo laikotarpio pajamos — — — 1 1 1 Iš viso — 6 110 892 1 008 1 527

Sukauptos sąnaudos apima numatomas įgyvendinamų arba pasibaigusių sutarčių veiklos sąnaudas, be patvirtintų prašymų padengti išlaidas, kai finansuoti tinkamos lėšų gavėjų patirtos išlaidos buvo apskaičiuotos remiantis išsamiausia tuo metu turėta informacija. Numatomų sukauptų sąnaudų dalis, susijusi su išmokėtu išankstiniu finansavimu, įrašyta kaip išankstinio finansavimo sumų sumažinimas (žr. 2.2 pastabą).

Sukauptų sąnaudų sumažėjimą iš esmės lemia sumažėjusios sukauptos sąnaudos pagal 11-ąjį EPF (2020 m. – 1 244 mln. EUR) ir 10-ąjį EPF (2019 m. – 217 mln. EUR). Tai atitinka EPF gyvavimo ciklą ir pagal šiuos EPF vykdomų sutarčių skaičių. Dėl artėjančio laikino galiojimo sąlygos įsigaliojimo 2020 m. gruodžio 31 d. 11-ojo EPF įgyvendinimas buvo intensyviausias 2020 m. Be to, dėl problemų, sukeltų tebesitęsiančios COVID-19 pandemijos, taip pat dėl politinių krizių keliose vietose, buvo sudėtinga vykdyti EPF veiklą, todėl 2021 m. sumažėjo atskirų pasirašytų sutarčių skaičius. Tad 2021 m. pabaigoje buvo gerokai mažiau vykdomų sutarčių, pagal kurias reikėjo apskaičiuoti ir sukaupti mokesčius, nei 2020 m. (taip pat žr. 2.2 pastabą).

GRYNASIS TURTAS

2.9. TIKROSIOS VERTĖS REZERVAS

(mln. EUR) 2021 12 31 2020 12 31 Tikrosios vertės rezervas — 5

Peržiūrėjus ES apskaitos taisyklę Nr. 11, tikrosios vertės rezervas buvo perkeltas į sukauptą perteklių / deficitą (žr. 2.1 pastabą).

2.10. FONDO KAPITALAS

EPF valstybės narės teikia įnašus į fondą EPF programoms įgyvendinti, kaip nustatyta kiekvieno EPF vidaus susitarime. Remiantis taikytinu teisiniu pagrindu, reikalavimai įmokėti lėšas, t. y. prašymai dėl finansavimo konkrečiais N metais, priimami Tarybos sprendimu N – 1 metais, o gautinos lėšos aiškiai priskiriamos konkretiems būsimiems laikotarpiams.

Įnašai atitinka savininkų įnašo kriterijus (Europos Sąjungos apskaitos taisyklė Nr. 1), todėl jie EPF finansinėse ataskaitose laikomi fondo kapitalu. Fondo kapitalą sudaro bendra įnašų, gautinų iš EPF valstybių narių, suma. Kadangi nepareikalautasis fondo kapitalas yra atskaitomas iš viso fondo kapitalo (žr. Grynojo turto pokyčių ataskaitą), balanse pripažįstamas tik pareikalautasis fondo kapitalas.

Kadangi sutarti įnašai priskiriami konkretiems ataskaitiniams laikotarpiams, EPF teisiniai reikalavimai EPF valstybėms narėms atsiranda tik šiais laikotarpiais, todėl visos iš anksto gautos sumos pripažįstamos kaip būsimųjų laikotarpių kapitalo įnašai mokėtinų sumų eilutėje, o ne kaip pareikalautasis kapitalas.

2.10.1. Pareikalautasis fondo kapitalas – aktyvūs EPF

(mln. EUR) 8-asis EPF 9-asis EPF 10-asis EPF 11-asis EPF Iš viso Fondo kapitalas 12 164 10 550 20 960 29 367 73 041 Nepareikalautasis fondo kapitalas — (15) — (14 040 ) (14 055 ) Nepareikalautasis fondo kapitalas 2020 12 31 12 164 10 535 20 960 15 327 58 986 Fondo kapitalas 12 164 10 507 20 960 29 367 72 998 Nepareikalautasis fondo kapitalas — (15) — (10 340 ) (10 355 ) Pareikalautasis fondo kapitalas 2021 12 31 12 164 10 492 20 960 19 027 62 643

Nepareikalautosios lėšos – sumos, kurių iš valstybių narių dar nepareikalauta sumokėti. Pareikalautasis fondo kapitalas – įnašai, kuriuos EPF pareikalavo sumokėti ir kuriuos valstybės narės pervedė į iždo sąskaitas (žr. 2.10.2).

Tarybos sprendimu (ES) 2021/1941 (7) vidaus susitarimuose dėl 8-ojo ir 9-ojo EPF nustatyti valstybių narių įnašai buvo atitinkamai sumažinti 43 mln. EUR nepanaudotų 8-ojo ir 9-ojo EPF lėšų suma. Kadangi nepanaudotos 8-ojo EPF lėšos jau buvo pervestos į kitus EPF, 43 mln. EUR buvo atskaityti iš 9-ojo EPF kapitalo. Grąžinamosios išmokos, susidariusios dėl šio sumažinimo, buvo kompensuotos pateikus papildomą prašymą skirti lėšų pagal 11-ąjį EPF. Iš tiesų grąžinamosios išmokos bus panaudotos pirmajai 2022 m. įmokai, o tai paaiškina 43 mln. EUR būsimųjų laikotarpių kapitalo sumą (žr. 2.7.2.1 pastabą).

Nors Jungtinė Karalystė išlieka EPF šalimi iki visų programų užbaigimo, remiantis Susitarimo dėl išstojimo 153 straipsniu, jos 8-ojo, 9-ojo ir 10-ojo EPF lėšų, kurios nebuvo skirtos arba kurių įsipareigojimai panaikinti, dalis negali būti pakartotinai panaudota.

2.10.2. Pareikalautasis ir nepareikalautasis fondo kapitalas pagal valstybes nares ir Jungtinę Karalystę

(mln. EUR) Įnašai į 11-ąjį EPF % Nepareikalautasis fondo kapitalas 2020 12 31 2021 m. pareikalautasis kapitalas Nepareikalautasis fondo kapitalas 2021 12 31 Austrija 2,40 337 (89) 248 Belgija 3,25 456 (120) 336 Bulgarija 0,22 31 (8) 23 Kroatija 0,23 32 (8) 23 Kipras 0,11 16 (4) 12 Čekijos Respublika 0,80 112 (30) 83 Danija 1,98 278 (73) 205 Estija 0,09 12 (3) 9 Suomija 1,51 212 (56) 156 Prancūzija 17,81 2 501 (659) 1 842 Vokietija 20,58 2 889 (761) 2 128 Graikija 1,51 212 (56) 156 Vengrija 0,61 86 (23) 64 Airija 0,94 132 (35) 97 Italija 12,53 1 759 (464) 1 296 Latvija 0,12 16 (4) 12 Lietuva 0,18 25 (7) 19 Liuksemburgas 0,26 36 (9) 26 Malta 0,04 5 (1) 4 Nyderlandai 4,78 671 (177) 494 Lenkija 2,01 282 (74) 208 Portugalija 1,20 168 (44) 124 Rumunija 0,72 101 (27) 74 Slovakija 0,38 53 (14) 39 Slovėnija 0,22 32 (8) 23 Ispanija 7,93 1 114 (294) 820 Švedija 2,94 413 (109) 304 Jungtinė Karalystė 14,68 2 061 (543) 1 518 Iš viso 100,00 14 040 (3 700 ) 10 340

Kadangi 8-ojo, 9-ojo ir 10-ojo EPF kapitalas buvo pareikalautas ir visas gautas ankstesniais metais, 2021 m. buvo pareikalauta 3 700 mln. EUR suma, susijusi tik su 11-uoju EPF.

2.10.3. Iš veiklą užbaigusių EPF perkeltas pareikalautasis fondo kapitalas

(mln. EUR) 8-asis EPF 9-asis EPF 10-asis EPF 11-asis EPF 2021 12 31 2020 12 31 Iš veiklą užbaigusių EPF pervestos lėšos 627 1 625 — — 2 252 2 252

Į šią kategoriją įtraukti iš uždarytų EPF į 8-ąjį ir 9-ąjį EPF pervesti ištekliai.

2.10.4. Pareikalautojo fondo kapitalo pervedimai tarp aktyvių EPF

(mln. EUR) 8-asis EPF 9-asis EPF 10-asis EPF 11-asis EPF Iš viso Likutis 2019 12 31 (2 510 ) 2 109 265 136 — Nepanaudotų sumų pervedimas iš ankstesnių EPF į 10-ojo EPF veiklos rezervą (2) (69) 71 — — Nepanaudotų sumų pervedimas iš ankstesnių EPF į 11-ojo EPF veiklos rezervą — — (147) 147 — Likutis 2020 12 31 (2 512 ) 2 041 188 283 — Nepanaudotų sumų pervedimas iš ankstesnių EPF į 10-ojo EPF veiklos rezervą — (23) 23 — — Nepanaudotų sumų pervedimas iš ankstesnių EPF į 11-ojo EPF veiklos rezervą — — (110) 110 — Likutis 2021 12 31 (2 512 ) 2 018 101 394 —

Į šią kategoriją įtraukti tarp aktyvių EPF pervesti ištekliai.

Įsigaliojus Kotonu susitarimui, visos ankstesniuose aktyviuose EPF nepanaudotos lėšos pervedamos į naujausią įsigaliojusį EPF po įsipareigojimų panaikinimo. Iš kitų EPF pervestais ištekliais padidinami gaunančiojo fondo asignavimai ir sumažinami fondo, kuriam lėšos buvo skirtos iš pradžių, asignavimai. Į 10-ojo ir 11-ojo EPF veiklos rezervą pervestos lėšos gali būti naudojamos tik laikantis vidaus susitarimuose nustatytų specialių sąlygų.

3. FINANSINĖS VEIKLOS ATASKAITOS PASTABOS

PAJAMOS

(mln. EUR) Pastaba 2021 2020 Pajamos iš neprekybinių operacijų 3.1 27 92 Pajamos iš prekybos operacijų 3.2 48 43 Iš viso 75 135

3.1. PAJAMOS IŠ NEPREKYBINIŲ OPERACIJŲ.

Pajamos iš neprekybinių operacijų susijusios su operacijomis, kai perdavėjas pateikia išteklius subjektui gavėjui, o subjektas gavėjas tiesiogiai mainais nepateikia maždaug vienodos vertės išteklių. Šią kategoriją daugiausia sudaro per metus iš Komisijos gautos sumos ir veiklos išlaidų susigrąžinimas.

(mln. EUR) Pastaba 8-asis EPF 9-asis EPF 10-asis EPF 11-asis EPF 2021 2020 Išlaidų susigrąžinimas — 1 — 7 8 39 Bendro finansavimo pajamos 3.1.1 — — — 19 19 53 Iš viso — 1 — 26 27 92

Bendros pajamos iš neprekybinių operacijų sumažėjo 65 mln. EUR ir grįžo į įprastą lygį po reikšmingo padidėjimo 2020 m. (2019 m. – 28 mln. EUR). 2020 m., dėl artėjančio laikino galiojimo sąlygos įsigaliojimo 2020 m. gruodžio 31 d., buvo vykdoma intensyvesnė veikla pagal visą EPF, todėl padidėjo bendro finansavimo pajamos.

Išlaidų susigrąžinimo sumažėjimą iš esmės galima paaiškinti tuo, kad 2021 m. buvo išduota mažiau vykdomųjų raštų sumoms susigrąžinti nei 2020 m.

Pajamas iš neprekybinių operacijų galima suskirstyti pagal valdymo metodą:

(mln. EUR) 2021 2020 Tiesioginis valdymas Vykdo: Komisija 1 2 ES delegacijos 7 11 8 13 Netiesioginis valdymas Vykdo: Trečiosios šalys 27 42 Viešosios teisės įstaigos (13) 13 Tarptautinės organizacijos 3 17 Privatinės teisės įstaigos, teikiančios viešąsias paslaugas 2 7 19 79 Iš viso 27 92

3.1.1. Bendro finansavimo pajamos

Gauti bendro finansavimo įnašai atitinka sąlyginių pajamų iš neprekybinių operacijų kriterijus ir neturėtų turėti poveikio finansinės veiklos ataskaitai. Įnašai nurodomi prie įsipareigojimų (žr. 2.6.2 ir 2.7.2 pastabas), kol neįvykdomos su skirtomis lėšomis susijusios sąlygos, t. y. nepatiriama finansuoti tinkamų išlaidų (žr. 3.4 pastabą). Tuomet atitinkama suma finansinės veiklos ataskaitoje pripažįstama bendro finansavimo pajamomis iš neprekybinių operacijų. Todėl ekonominiam metų rezultatui tai nedaro jokio poveikio.

3.2. PAJAMOS IŠ PREKYBOS OPERACIJŲ

Pajamos iš prekybos operacijų ir įvykių yra susijusios su šių rūšių sandoriais: paslaugų teikimu, prekių pardavimu ir naudojamu subjekto turtu, už kurį gaunamos palūkanos, autoriniai atlyginimai ir dividendai.

(mln. EUR) 8-asis EPF 9-asis EPF 10-asis EPF 11-asis EPF 2021 2020 Finansinės pajamos — — (22) (4) (26) 6 Kitos pajamos — 5 14 55 74 37 Iš viso — 5 (8) 51 48 43

Finansinės pajamos yra neigiamos, nes praėjusių metų apskaičiuotos pajamos buvo didesnės už einamųjų metų apskaičiuotas sumas. Šis įverčių sumažėjimas yra bendras poveikis. Pirma, atlikus tolesnę analizę buvo padaryta išvada, kad palūkanos už Afrikos ES infrastruktūros projektą (18 mln. EUR), įtrauktos į sukauptas finansines pajamas praėjusiais metais, yra įnašų į patikos fondą dalis ir nepriklauso EPF. Antra, palyginti su praėjusiais metais, sukauptos palūkanos už pavėluotus vykdomųjų raštų sumoms susigrąžinti mokėjimus sumažėjo 8 mln. EUR.

Kitos pajamos yra daugiausia susijusios su užsienio valiutos keitimo pelnu. Atitinkami užsienio valiutos keitimo nuostoliai įrašomi kaip kitos išlaidos (žr. 3.6 pastabą).

IŠLAIDOS

Šioje kategorijoje nurodytos su veikla susijusios patirtos išlaidos.

3.3. PAGALBOS PRIEMONĖS

(mln. EUR) 8-asis EPF 9-asis EPF 10-asis EPF 11-asis EPF 2021 2020 Programuojama pagalba — (4) (19) 1 268 1 244 2 889 Makroekonominė parama — 7 — — 7 (8) Sektorių politika — (2) — (2) (5) 3 AKR vidaus projektai — — 228 724 951 1 019 Neatidėliotina pagalba — 6 7 (6) 6 19 Kitos pagalbos programos — — — (1) (1) — Institucinė parama — — (1) 15 14 13 Įnašai į patikos fondus — — — 646 646 673 Iš viso — 7 214 2 644 2 864 4 607

EPF veiklos išlaidos apima įvairias pagalbos priemones ir gali būti įvairių rūšių, priklausomai nuo to, kaip pinigai išmokami ir valdomi.

2021 m. veiklos išlaidos sumažėjo net 1 743 mln. EUR daugiausia dėl sumažėjusių išlaidų pagal 11-ąjį EPF (nuo 4 179 mln. EUR 2020 m. iki 2 644 mln. EUR 2021 m.), taip pat dėl sumažėjimo pagal 10-ąjį EPF (nuo 462 mln. EUR 2020 m. iki 214 mln. EUR 2021 m.). Šį sumažėjimą bendrai lėmė COVID-19 pandemija ir politinės krizės keliose vietose, dėl kurių per metus sulėtėjo ir sutriko biudžeto vykdymas, ypač delegacijose (žr. 2.4 pastabą). Be to, 11-ojo EPF išlaidos buvo itin didelės 2020 m.: dėl laikino galiojimo sąlygos įsigaliojimo 2021 m. gruodžio 31 d. padidėjo sutarčių ir atliktų mokėjimų skaičius.

10-ojo EPF išlaidų pokyčiai atitinka EPF gyvavimo ciklą ir yra susiję su vykdomų sutarčių skaičiaus pokyčiais. Daug sutarčių buvo įvykdytos ir užbaigtos pagal 10-ąjį ir ankstesnius EPF 2021 m., todėl pagal tuos EPF patirta mažiau išlaidų. Iš tiesų metų pabaigoje 10-ojo EPF nebaigtų vykdyti sutarčių skaičius buvo 33 % mažesnis nei 2020 m.

Išlaidų pagal 11-ąjį EPF sumažėjimas daugiausia susijęs su sumažėjusiomis išlaidomis trijose srityse;

1) programuojamos pagalbos (2 889 mln. EUR 2020 m., palyginti su 1 244 mln. EUR 2021 m.),

2) AKR vidaus projektų (1 019 mln. EUR 2020 m., palyginti su 951 mln. EUR 2021 m.) ir

3) įnašų į patikos fondus (673 mln. EUR 2020 m. palyginti su 646 mln. EUR 2021 m.).

3.4. BENDRO FINANSAVIMO IŠLAIDOS

(mln. EUR) 8-asis EPF 9-asis EPF 10-asis EPF 11-asis EPF 2021 2020 Bendras finansavimas — — — 19 19 53

Šioje išlaidų kategorijoje nurodytos su bendro finansavimo projektais susijusios 2021 m. patirtos išlaidos. Reikėtų atkreipti dėmesį, kad patirtos išlaidos apima apskaičiuotąsias sumas, susijusias su ataskaitinių laikotarpių atskyrimu (ir atitinkamai su praėjusiais metais susijusių apskaičiuotųjų sumų atkūrimu).

Kaip nurodyta pirmiau, 2020 m. buvo išskirtiniai metai, nes buvo įsigaliojo laikino galiojimo sąlyga, dėl kurios padidėjo vykdymo lygis. Bendro finansavimo suma 2021 m. labiau atitinka įprastą bendro finansavimo lygį (2019 m. – 14 mln. EUR) (žr. 2.3 pastabą).

Pagal bendro finansavimo apskaitos taisykles patirtos sąnaudos metų rezultatui poveikio neturėjo, nes jos buvo pripažintos tiek bendro finansavimo išlaidomis, tiek bendro finansavimo pajamomis (3.1.1 pastaba).

Pagalbos priemonės ir bendro finansavimo išlaidos pagal valdymo metodą

(mln. EUR) 2021 2020 Tiesioginis valdymas Vykdo: Komisija 168 168 ES vykdomosios įstaigos 4 14 Patikos fondai (515) 19 ES delegacijos 658 1 969 315 2 170 Netiesioginis valdymas Vykdo: EIB ir EIF 113 (67) Tarptautinės organizacijos 1 053 1 268 Privatinės teisės įstaigos, teikiančios viešąsias paslaugas 204 243 Viešosios teisės įstaigos 212 248 Trečiosios šalys 983 795 ES įstaigos su viešojo ir privačiojo sektorių partnerystės įstaigomis 3 2 2 568 2 490 Iš viso 2 883 4 660

3.5. FINANSINĖS IŠLAIDOS

(mln. EUR) 8-asis EPF 9-asis EPF 10-asis EPF 11-asis EPF 2021 2020 Grynieji paskolų ir gautinų sumų vertės sumažėjimo nuostoliai — — — 1 1 — Nuostoliai dėl tikrąja verte vertinamo finansinio turto ar įsipareigojimų kaip pertekliaus arba deficito — — — 1 1 — Susigrąžintinų sumų vertės sumažinimas — (7) 23 1 17 21 Iš viso — (7) 23 3 20 21

2021 m. gruodžio 31 d. grynasis nerealizuotas paskolų nuvertėjimo nuostolis buvo 1 mln. EUR.

Tikrąja verte vertinamo finansinio turto kaip pertekliaus arba deficito 1 mln. EUR dydžio finansines išlaidas daugiausia lėmė valiutų kursų skirtumai, palūkanos ir tikrosios vertės pokyčiai, visų pirma ABC fondo.

Neigiama suma 9-ojo EPF susigrąžintinų sumų vertės sumažinimo pozicijoje susidarė daugiausia dėl praėjusių metų veiklos užbaigimo operacijų atšaukimo. 2020 m. apskaičiuotos išlaidos, susijusios su nesusigrąžinamomis sumomis, atsirandančiomis dėl senstančių vykdomųjų raštų sumoms susigrąžinti (virš 2 metų), bankrotų ir atsisakymų, buvo didesnės nei 2021 m.

3.6. KITOS IŠLAIDOS

Šiai kategorijai priskiriamos administracinio pobūdžio išlaidos, pavyzdžiui, išorinės ne IT paslaugos, veiklos nuomos išlaidos, ryšiai ir leidiniai, mokymo išlaidos ir pan.

(mln. EUR) 8-asis EPF 9-asis EPF 10-asis EPF 11-asis EPF 2021 2020 Administracinės ir IT išlaidos — — 4 94 98 120 Realizuoti nuostoliai, susiję su pirkėjų įsiskolinimu — 6 0 0 7 4 Valiutos keitimo nuostoliai — 5 11 25 41 72 Iš viso — 11 16 119 145 197

Į kategoriją „Administracinės ir IT išlaidos“ įtrauktos sumos, pagrįstos EPF vidaus susitarimu, skirtos Komisijai tiek būstinės, tiek delegacijų patiriamoms administracinėms išlaidoms, susijusioms su EPF programų valdymu, padengti. Vadinamosios paramos išlaidos yra daugiausiai susijusios su projektų rengimo, tolesnių veiksmų, stebėjimo ir vertinimo išlaidomis, taip pat kompiuterinių tinklų, techninės pagalbos, finansų valdymo bei prognozių ir kt. išlaidomis.

Sumažėjimas pagal šią kategoriją yra bendras administracinių ir IT išlaidų sumažėjimo (2020 m. – 120 mln. EUR) ir su valiutos keitimo nuostoliais susijusių išlaidų sumažėjimo (2020 m. – 72 mln. EUR) poveikis.

Didelį valiutos keitimo nuostolių sumažėjimą daugiausia lėmė tai, kad sumažėjo nerealizuotieji nuostoliai dėl 2021 m. gruodžio 31 d. valiutomis laikomų likučių perkainojimo.

4. NEAPIBRĖŽTASIS TURTAS BEI ĮSIPAREIGOJIMAI IR KITA REIKŠMINGA INFORMACIJA

4.1. NEAPIBRĖŽTASIS TURTAS

Neapibrėžtasis turtas – dėl praeities įvykių galintis atsirasti turtas, kurio buvimas bus patvirtintas tiktai įvykus arba neįvykus vienam ar daugiau subjekto nevisiškai kontroliuojamų neapibrėžtų būsimųjų įvykių.

(mln. EUR) 8-asis EPF 9-asis EPF 10-asis EPF 11-asis EPF 2021 12 31 2020 12 31 Išankstinio finansavimo garantijos — — 3 — 44 49 Įvykdymo garantijos — 7 3 — 11 12 Sulaikytų sumų garantijos — 5 3 — 9 9 Iš viso — 13 6 — 20 21

Išankstinio finansavimo garantijų tam tikrais atvejais reikalaujama iš kitų nei valstybės narės gavėjų, kai jiems išmoka avansus (išankstinį finansavimą).

Įvykdymo garantijų reikalaujama siekiant užtikrinti, kad EPF finansavimo gavėjai įvykdytų savo sutartyse su EPF numatytus įsipareigojimus.

Sulaikytų sumų garantijos susijusios tik su darbų sutartimis. Paprastai 10 % tarpinių mokėjimų gavėjams sulaikoma siekiant užtikrinti, kad rangovas įvykdytų savo įsipareigojimus. Šios sulaikytos sumos parodomos kaip mokėtinos sumos. Perkančiajai organizacijai sutikus rangovas vietoj to gali pateikti sulaikytų sumų garantiją, kuri pakeičia sulaikytas tarpinių mokėjimų sumas. Šios gautos garantijos parodomos kaip neapibrėžtasis turtas.

Netiesioginiu būdu valdomų sutarčių atveju garantijos priklauso kitai nei EPF perkančiajai organizacijai, todėl EPF jų neatskleidžia (žr. 2.2.4 pastabą).

4.2. NEAPIBRĖŽTIEJI ĮSIPAREIGOJIMAI

Neapibrėžtieji įsipareigojimai – dėl praeities įvykių galintys atsirasti įsipareigojimai, kurių buvimas bus patvirtintas tiktai įvykus arba neįvykus vienam ar daugiau nevisiškai subjekto kontroliuojamų neapibrėžtų būsimų įvykių, arba esami įsipareigojimai, atsiradę dėl praeities įvykių, kai išteklių panaudojimas nėra tikėtinas arba jų suma negali būti patikimai įvertinta.

4.2.1. Suteiktos garantijos

(mln. EUR) 8-asis EPF 9-asis EPF 10-asis EPF 11-asis EPF 2021 12 31 2020 12 31 Suteiktos garantijos — — — (7) (7) (3)

Pirmiau pateiktoje lentelėje nurodomas EPF pozicijos, susijusios su galimais būsimais mokėjimais, susietais su EIB grupei arba kitoms finansų įstaigoms suteiktomis garantijomis, dydis. Sumos pateikiamos atėmus toms programoms pripažintus finansinius atidėjinius arba finansinius įsipareigojimus.

Visa 7 mln. EUR suma yra susijusi su garantija pagal EURITZ finansinę priemonę.

4.3. KITA SVARBI INFORMACIJA

4.3.1. Į apskaitą dar neįtraukti neįvykdyti įsipareigojimai

Toliau nurodyta suma yra neįvykdytas biudžetinis įsipareigojimas (pranc. Reste à Liquider), atėmus susijusias sumas, kurios finansinės veiklos ataskaitoje buvo įtrauktos į išlaidas. Neįvykdytas biudžetinis įsipareigojimas yra suma, kurią sudaro nepanaudotų įsipareigojimų, pagal kuriuos dar neatlikti mokėjimai ir (arba) dar nepanaikinti įsipareigojimai. Tai įprasta daugiamečių programų pasekmė.

(mln. EUR) 8-asis EPF 9-asis EPF 10-asis EPF 11-asis EPF 2021 12 31 2020 12 31 Į apskaitą dar neįtraukti neįvykdyti įsipareigojimai — 21 408 5 926 6 355 7 224

RAL sumažėjimą iš esmės lėmė neįvykdytų biudžetinių įsipareigojimų sumažėjimas, kuris siekė 7 993 mln. EUR (2020 m. – 9 286 mln. EUR). Šį sumažėjimą daugiausia lėmė tai, kad dėl iškilusių naujų problemų, kurios trukdė įgyvendinimui, ypač delegacijose, per metus pasirašyta mažiau individualių įsipareigojimų (žr. 2.2 pastabą).

5. FINANSINĖS RIZIKOS VALDYMAS

Toliau pateikiama informacija apie EPF finansinės rizikos valdymą yra susijusi su iždo operacijomis, kurias EPF vardu atlieka Komisija, kad panaudotų fondo išteklius.

5.1. RIZIKOS VALDYMO POLITIKA IR APSIDRAUDIMO VEIKSMAI

Iždo operacijų valdymo taisyklės ir principai nustatyti 11-ojo EPF finansiniame reglamente ir vidaus susitarime.

Remiantis pirmiau nurodytu reglamentu, taikomi šie pagrindiniai principai:

a) EPF įnašus valstybės narės moka į specialiąsias sąskaitas, kurios yra atidarytos kiekvienos valstybės narės centriniame banke arba jos paskirtoje finansų įstaigoje. Įnašų sumos lieka tose specialiosiose sąskaitose iki tol, kol turės būti atlikti EPF mokėjimai.

b) EPF įnašus valstybės narės moka eurais, o EPF mokėjimai atliekami eurais ir kitomis valiutomis.

c) EPF vardu Komisijos atidarytos banko sąskaitos negali būti pereikvotos.

Be specialiųjų sąskaitų, Komisija EPF vardu yra atidariusi kitas banko sąskaitas finansų įstaigose (centriniuose ir komerciniuose bankuose), kad galėtų atlikti mokėjimus ir gauti kitokias įplaukas nei valstybių narių įnašai į biudžetą.

Iždo ir mokėjimo operacijos yra itin automatizuotos ir atliekamos naudojantis šiuolaikinėmis informacinėmis sistemomis. Siekiant garantuoti sistemos saugumą ir užtikrinti pareigų atskyrimą pagal Finansinį reglamentą, taikomos specialios procedūros, Komisijos vidaus kontrolės standartai ir audito principai.

Siekiant riboti veiklos ir finansinę riziką bei užtikrinti tinkamą kontrolės lygį, raštišku gairių ir procedūrų rinkiniu reguliuojamas iždo ir mokėjimo operacijų valdymas. Šios gairės ir procedūros apima įvairius operacijų aspektus, ir reguliariai tikrinama, kaip jų laikomasi.

5.2. VALIUTOS RIZIKA

Metų pabaigoje EPF tenkanti valiutos rizika – grynoji pozicija

(mln. EUR) 2021 12 31 2020 12 31 USD DKK EUR Kita Iš viso USD DKK EUR Kita Iš viso Finansinis turtas Parduoti laikomas finansinis turtas — — — — — 2 31 — 33 Tikrąja verte vertinamas finansinis turtas kaip perteklius arba deficitas (*2) 8 — 30 — 39 — — — — Gautinos sumos (*3) — — 8 — 8 65 — 69 6 140 Pinigai ir pinigų ekvivalentai 3 — 991 — 994 2 — 726 — 728 11 — 1 029 — 1 040 69 — 826 6 901 Finansiniai įsipareigojimai Mokėtinos sumos (*4) — — — — — (16) (6) (605) 10 (617) — — — — — (16) (6) (605) 10 (617) Iš viso 11 — 1 029 — 1 040 53 (6) 221 16 284

5.3. PALŪKANŲ NORMOS RIZIKA

EPF pinigų neskolina, todėl nepatiria palūkanų normos rizikos.

Palūkanos kaupiamos už įvairiose bankų sąskaitose laikomas fondo lėšas. Todėl Komisija EPF vardu nustatė priemones, kuriomis užtikrinama, kad uždirbamos palūkanos reguliariai atspindėtų rinkos palūkanų normas bei galimą jų svyravimą.

EPF įnašus valstybės narės moka į specialiąsias sąskaitas, kurios yra atidarytos kiekvienos valstybės narės centriniame banke arba jos paskirtoje finansų įstaigoje. Kadangi kai kurioms šių sąskaitų taikomas atlyginimas šiuo metu gali būti neigiamas, nustatytos pinigų valdymo procedūros, siekiant minimizuoti atitinkamose sąskaitose esančias lėšas. Be to, remiantis Tarybos reglamentu (ES) 2016/888 (8), bet kokį neigiamą atlyginimą už tas sąskaitas dengia susijusi valstybė narė.

Už vienos nakties indėlius komercinių bankų sąskaitose atlyginama kiekvieną dieną. Likučių tokiose sąskaitose atlyginimas paremtas kintamomis rinkos palūkanų normomis, kurioms taikoma sutartinė marža (teigiama arba neigiama). Daugumos sąskaitų palūkanų skaičiavimas susietas su rinkos orientacine palūkanų norma ir patikslinamas, kad būtų atsižvelgiama į bet kokius šios normos svyravimus. Todėl EPF negresia jokia rizika, kad už jo lėšas bus galėtų būti atlyginta mažesnėmis nei rinkos normomis.

5.4. KREDITO RIZIKA (SANDORIO ŠALIES RIZIKA)

Didžiausia kredito rizikos pozicija

Pateiktos finansinio turto sumos yra grynosios balansinės vertės ir atspindi EPF patiriamą kredito riziką ataskaitinio laikotarpio pabaigoje.

(mln. EUR) 2021 12 31 Finansinis turtas Paskolos 1 Pinigai ir pinigų ekvivalentai 994 Iš prekybos gautinos sumos (*5) 8 Suteiktos garantijos Finansinių garantijų sutartys 8 Iš viso 2021 12 31 1 011

Finansinės priemonės. Paskolos. Kredito kokybė

(mln. EUR) 2021 12 31 1 etapas 2 etapas 3 etapas Nusipirkto arba suteikto dėl kredito rizikos sumažėjusios vertės turto paskolos Iš viso Kredito reitingas Aukščiausio ir aukšto lygio — — — — — Aukštesnio vidutinio lygio — — — — — Žemesnio vidutinio lygio — — — — — Neinvesticinis reitingas ir įsipareigojimų nevykdymo reitingas — — 3 — 3 Bendroji balansinė vertė — — 3 — 3 Atėmus atidėjinius nuostoliams — — 2 — 2 Grynoji balansinė vertė — — 1 — 1

Pinigai ir pinigų ekvivalentai. Kredito kokybė

(mln. EUR) 2021 12 31 Kredito reitingas Aukščiausio ir aukšto lygio 751 Aukštesnio vidutinio lygio 241 Žemesnio vidutinio lygio 2 Neinvesticinis reitingas ir įsipareigojimų nevykdymo reitingas — Bendroji balansinė vertė 994 Atėmus atidėjinius nuostoliams — Grynoji balansinė vertė 994

Gautinos sumos. Kredito kokybė

(mln. EUR) 2021 12 31 Terminas nesuėjęs Pradelsta Pradelsta Pradelsta Pradelsta Iš viso 0–30 dienų 31–90 dienų 91 diena – 1 metai > 1 metai Bendroji balansinė vertė 8 — — — — 8 Atėmus atidėjinius nuostoliams — — — — — — Grynoji balansinė vertė 8 — — — — 8

Remiantis iš prekybos gautinų sumų analize ir siekiant taikyti atnaujintą ES apskaitos taisyklę Nr. 11, 2021 m. metinėse EPF ataskaitose pripažintoms gautinoms sumoms 2021 m. sausio 1 d. apskaitoje vertės sumažėjimo koregavimo nėra.

Tikrąja verte vertinamas finansinis turtas kaip perteklius arba deficitas. Kredito kokybė

2021 m. į šias finansines ataskaitas įtrauktas tikrąja verte vertinamas finansinis turtas kaip perteklius arba deficitas yra susijęs su investicijomis į nuosavą kapitalą, kurioms netaikoma kredito rizika (žr. 2.1 pastabą).

2020 m. metinėse finansinėse ataskaitose paskelbta informacija apie kredito riziką

Informuojame, kad 2020 m. metinėse finansinėse ataskaitose buvo atskleista ši informacija apie kredito riziką:

Finansinis turtas, kurio mokėjimai nepradelsti ir vertė nesumažėjusi

(mln. EUR) Iš viso Nepradelsta ir vertė nesumažėjusi Pradelsta, bet vertė nesumažėjusi < kaip 1 metai 1–5 metai > 5 metai Iš prekybos gautinos sumos ir neprekybinės susigrąžintinos sumos 140 124 7 9 — Iš viso 2020 12 31 140 124 7 9 —

Finansinis turtas pagal rizikos kategorijas

(mln. EUR) 2020 12 31 Gautinos sumos Pinigai Iš viso Sandorio šalys, turinčios išorės kredito reitingą Aukščiausio ir aukšto lygio 9 372 381 Aukštesnio vidutinio lygio — 211 211 Žemesnio vidutinio lygio — 145 145 Neinvesticinio lygio — — — 9 728 737 Sandorio šalys, neturinčios išorės kredito reitingo 1 grupė (skolininkai, praeityje neturėję įsipareigojimų neįvykdymo atvejų) 131 — 131 2 grupė (skolininkai, praeityje turėję įsipareigojimų neįvykdymo atvejų) — — — Iš viso 131 — 131 Iš viso 140 728 868

5.5. LIKVIDUMO RIZIKA

Finansinių įsipareigojimų terminų analizė pagal likusius sutartinius terminus

Finansiniai įsipareigojimai ir mokėtinos sumos šioje kategorijoje nurodyti balansine verte.

(mln. EUR) < kaip 1 metai 1–5 metai > 5 metai Iš viso Finansiniai įsipareigojimai 2021 12 31 501 6 — 508 Finansiniai įsipareigojimai 2020 12 31 615 2 — 617

EPF taikomais biudžeto principais užtikrinama, kad biudžeto laikotarpiui skirtų bendrų pinigų išteklių visada užtektų mokėjimams atlikti. Iš tiesų bendra valstybių narių įnašų suma atitinka bendrą atitinkamo biudžeto laikotarpio mokėjimo asignavimų sumą.

Vis dėlto valstybės narės įnašus EPF moka tris kartus per metus, o mokėjimams būdingas sezoniškumas.

Siekiant užtikrinti, kad iždo išteklių visada užtektų mokėjimams, kurie turi būti atlikti konkretų mėnesį, padengti, Komisijos iždo tarnyba ir atitinkami mokėjimus atliekantys departamentai reguliariai keičiasi informacija apie iždo būklę.

Be to, kas paminėta pirmiau, vykdant EPF iždo operacijas automatizuotomis pinigų valdymo priemonėmis užtikrinama, kad kiekvienos EPF banko sąskaitos likvidumas kasdien būtų pakankamas.

6. SUSIJUSIŲ ŠALIŲ TEIKIAMA INFORMACIJA

Susijusios EPF šalys yra „Bêkou“, Afrikos ir ES patikos fondai ir Europos Komisija. Šių subjektų tarpusavio sandoriai yra įprasta EPF operacijų dalis ir todėl pagal ES apskaitos taisykles šiems sandoriams nekeliami jokie specialūs informacijos atskleidimo reikalavimai.

EPF neturi jokios atskiros vadovybės, nes jį valdo Komisija. ES aukščiausiojo rango vadovų, be kita ko, ir Komisijos, teisės į gautinas sumas paskelbtos Europos Sąjungos konsoliduotųjų metinių ataskaitų 7.2 antraštinėje dalyje „Aukščiausiojo rango vadovų teisės į gautinas sumas“.

7. ĮVYKIAI PO PASKUTINĖS ATASKAITINIO LAIKOTARPIO DIENOS

Ukraina

Vadovaujantis ES apskaitos taisykle Nr. 19 „Įvykiai pasibaigus ataskaitiniam laikotarpiui“, 2022 m. vasario mėn. prasidėjęs karas Ukrainoje yra nekoreguojantis įvykis, todėl šiose finansinėse ataskaitose pateiktų 2021 m. gruodžio 31 d. duomenų koreguoti nereikia. Vėlesniais ataskaitiniais laikotarpiais karas gali turėti įtakos kai kurio turto ir įsipareigojimų pripažinimui ir vertinimui balanse, taip pat kai kurių finansinės veiklos rezultatų ataskaitoje pripažintų pajamų ir sąnaudų pripažinimui ir vertinimui. Remiantis šių finansinių ataskaitų rengimo metu esančiais faktais ir aplinkybėmis, ypač besikeičiančia situacija, karo Ukrainoje finansinio poveikio EPF negalima patikimai įvertinti.

Šių ataskaitų siuntimo dieną EPF apskaitos pareigūnas nebuvo pastebėjęs jokių reikšmingų įvykių, ir jam nebuvo pranešta apie jokius reikšmingus įvykius, kurie turėtų būti atskirai parodyti šiame skirsnyje. Metinės ataskaitos ir susijusios pastabos buvo parengtos remiantis naujausiais turimais duomenimis – tą patvirtina pirmiau pateikta informacija.

8. EKONOMINIO REZULTATO IR BIUDŽETO REZULTATO SUDERINIMAS

Ekonominis metų rezultatas apskaičiuotas pagal kaupiamosios apskaitos principus. Tačiau biudžeto rezultatas grindžiamas pinigų apskaitos taisyklėmis. Kadangi ekonominis rezultatas ir biudžeto rezultatas yra tų pačių susijusių veiklos operacijų rezultatai, naudinga kontrolės priemonė – užtikrinti, kad jie būtų suderinami. Toliau pateikiamoje lentelėje šis suderinimas parodomas pabrėžiant pagrindines derinamas sumas, išskaidytas į pajamų ir išlaidų punktus. Lentelės pastabose pateikiama papildoma informacija apie svarbiausių derinamų punktų pobūdį.

(mln. EUR) 2021 2020 EKONOMINIS METŲ REZULTATAS (2 974 ) (4 744 ) Pajamos Teisės į gautinas sumas, neturinčios poveikio biudžeto rezultatui — (2) Einamaisiais metais nustatytos teisės į gautinas sumas, kurios dar nesurinktos (6) (23) Ankstesniais metais nustatytos teisės į gautinas sumas, kurios surinktos einamaisiais metais 20 13 Pajamas mažinantis vartojimas 13 61 Sukauptos p